Predrag Kon: Čeka nas bar još mesec dana... | Vestinet.rs\nPočetna POGLEDI\tPredrag Kon: Čeka nas bar još mesec dana…\nDobra vest je da se u Beogradu zaravnjuje kriva koja predstavlja broj zaraženih od korona virusa, nema porasta poslednja dva dana, kaže epidemiolog Predrag Kon.\nAli, naveo je da ipak nema tako dobre vesti i za celu Srbiju.\nDobra je vest samo za Beograd, ali je sitaucija i dalje nepovoljna da bi pričali previše dobro, mada jeste prvi dobar pokazatelj, rekao je Kon i istakao da je taj rezultat direktna posledica toga što su ljudi počeli da se pridržavaju mera.\nKon je na TV Pink kazao da ovaj nalet korona virusa neće brzo proći, bar još četiri nedelje, ali da će se nakon sledeće nedelje učiniti boljitak.\nUpitan da li su protesti doprineli širenju virusa, on je rekao da mora da kaže da su sva okupljanja gde je puno ljudi na malom prostroru mesto rizika.\nProtesti su poslednje okupljenje koje se desilo kada je virus bio u uzletu, što je bio nepovoljan trenutak i tu je postojala mogućnost da se ljudi zaraze, rekao je Kon.\nKomentarišući greške u evidenciji broja pozitivnih i umrlih, Kon je rekao da ima rutinski sistem u nadzoru epidemije i centralizovano se šalje „Batutu“.\nU ovoj situaciji, kako je naveo, napravljena je na brzinu dodatna baza podataka, koja je solidno funkcinisala do sredine juna, kada su nastala ozbiljna „zagušenja„, pa nije funkiconisala kao što se očekivalo.\nIstiče da nema govora da su epidemiolozi učestvovali u progrešnom iznosenju podataka i dodaje da je postojala uverenost da su članovi kriznog štaba imali dostupnost toj bazi.\n„Oštro demantujem svaki napis vezan za članove kriznog štaba da su ucestvovali u pogrešnom informisanju građana. Zamislite da 10 ljudi koji su izgradili svoje ime i karijeru učestvuje u nekoj zaveri, to ne pripada akademskoj komunikaciji“, rekao je Kon i naveo da je te priče slušao sa užasavanjem.\nNaš zdravstveni sistem je toliko elastičan da skoro ne može da pukne, rekao je Kon i poručio da ipak mora da se zna da nema opuštanja u pandemiji.\nIskreno se nadam da „zaljučavanja“ neće biti, rekao je Kon i dodao da se opekao kada je rekao da neće virusa biti preko leta.\nUpitan šta je sa njegovim kolegom iz Kriznog štaba Branimirom Nestorovićem, da li se možda povukao ili je medijima zabranjeno da prenose njegove izjave, kao što se može čuti u javnosti, Kon je rekao da ne zna tačno gde je.\nNestorović nije bio samo na poslednjem sastanku kriznog štaba, rekao je Kon i dodao da je bitno da se koncentrišemo na prave protivnike, a ne na razne umišljene.\nepidemijakorona virusPredrag KonSRBIJA


Poskupljenje struje odraziće se na celu privredu - Bizlife.rs\nPoskupljenje struje odraziće se na celu privredu\n14:38 Podgorica, 20/12/2011\nIz Montenegro biznis alijanse (MBA) saopštili su da će se najavljeno poskupljenje struje negativno odraziti na celokupnu privredu. Oni navode da imaju razumevanja da je struja roba kao i svaka druga i da Elektroprivreda (EPCG) mora da vodi interesa o sopstvenom poslovanju, ali da poskupljenje dolazi u nezgodnom trenutku za privredu, koja je vec opterećena drugim problemima.\n„Sem povećane cene poslovanja, privreda će se morati suočiti i sa smanjenjem kupovne moći stanovništva, a podsećamo da struja nije jedina obaveza koju privreda mora da plati. Tu je i dosta drugih troškova. Što se tiče sektora koji će najviše biti opterećeni, to je pre svega sektor proizvodnje koji troši dosta električne energije, ali ni drugi sektori neće biti izuzeti“, kazao je predstavnik MBA, Darko Konjević.\nNajavljeno poskupljenje struje povući će sa sobom i rast cena čitavog niza proizvoda, naročito prehrambenih. Vlasnik Mesne industrije „Goranović“, Đorđe Goranović kazao je za Dnevne novine da se povećanje cena prerađevina od mesa može očekivati u februaru ili martu naredne godine, jer je električna energija za mesnu industriju veoma važan energent.\n„Do korekcije cena neće doći odmah nakon poskupljenja struje, ali se rast cena mesnih proizvoda može očekivati jer je protekle godine zabeležena konstantna tendencija rasta sirovina za mesnu industriju“, saopštio je Goranović.\nregion poskupljenje struje


Moskva: Verbalne manipulacije SAD – vi ste uzrok ekspanzije DAEŠ-a - Sputnjik Srbija\n14:11 09.06.2018 Preuzmite kraći link\nKonašenkov je to rekao komentarišući izjavu Matisa da je sirijski predsednik Bašar el Asad, uz podršku Irana i Rusije, doveo sirijski narod do katastrofe dok su pretežno kurdske Sirijske demokratske snage bile jedina organizacija koja je uspela da porazi teroriste u Siriji.\n„Moskva je iznenađena verbalnim manipulacijama šefa Pentagona Džejmsa Matisa u vezi sa razvojem situacije u Siriji i podseća da je pojava i razvoj DAEŠ-a u Iraku direktan i neosporan rezultat američke vojne invazije na tu zemlju pod lažnim izgovorom da je Sadam Husein posedovao hemijsko oružje“, istakao je Konašenkov.\nPrema njegovim rečima, DAEŠ se pojavio kao rezultat vojne invazije SAD na Irak, dok je veći deo oružja koje su SAD dostavile jedinicima sirijske oružane opozicije pao u ruke upravo DAEŠ-a, ali i Nusra fronta.\nKako je objasnio, dalje širenje DAEŠ-a prema Siriji postalo je moguće zbog nedelovanja SAD i „međunarodne koalicije“, što je omogućilo ekstremistima da brzo preuzmu kontrolu nad velikim naftnim poljima u istočnoj Siriji i obezbedilo im sigurne prihode od ilegalne trgovine naftnim proizvodima.\n„Sve to vreme, Vašington je bio fokusiran na pružanje finansijske podrške i dostavljanje oružja vrednog na stotine miliona dolara izmišljenoj sirijskoj opoziciji. Međutim, većina oružja i municije SAD pala je u ruke DAEŠ-a i Nusra fronta, čiji se cilj svrgavanja legitimne sirijske vlade poklopio sa ciljevima Vašingtona“, zaključio je Konašenko.\nDAEŠ, Nusra front, ekspanzija, Bašar el Asad, Igor Konašenkov


Gubljenje vlasti u Beogradu početak kraja SNS - Čivijaš Radio Šabac\nGubljenje vlasti u Beogradu početak kraja SNS\nin Goran Vesić, SNS, Некатегоризовано\n„Postoje dve stvari koje su uzdrmale ovu vlast pred izbore. To su kapitulacija sa Rio Tintom i referendum. I koliko god se vlast ležerno odnosila prema ovome, mislim da su malo u panici što se tiče Beograda“, izjavio je zamenik glavnog i odgovornog urednika portala Nova.rs Ratko Femić u Novom danu. On je ocenio da bi eventualno gubljenje vlasti u Beogradu predstavaljao „početak njihovog kraja“. „Mislim da bi tad proradio sindrom rasparivanja ili paranja čarapa. Kad već krene neki končić da se izvlači, cela će nestati“, ocenio je on.\nKomentarišući Vladetu Jankovića kao kanidata za gradonačelnika Beograda, on je podsetio da i u aktuelnoj gradskoj vlasti gotovo sve obavlja zamenik gradonačenika, pa ne vidi problem da Janković obavlja tu funkciju. Za kandidata SNS, Aleksandra Šapića, Femič je naveo da iza njega stoji „naprednjačka mašinerija“, kao i da je on „izbor Aleksandra Vučića iz nužde“.\n„Nije to naprasno procvetala ljubav, to je ljubav iz nužde. Znamo šta su jedno o drugima govorili, ali su prešli preko toga. Videli su verovatno koliko negativnih poena ima čovek koji je do ulaska Šapića u igru figurirao kao neko naprednjačko lice za Beograd, a to je Goran Vesić. Tako je Vučić doveo Šapića, nadajući se da se javnost neće sećati nekih afera koje se nužno vezuju za njegove ime“, napominje Femić.\nPrecizira da se za Šapića najčešće vezuju nekoliko prijava za divlju gradnju.\n„Ukoliko budu mogle te poruke da se iskoriste, mislim da kandidat opozicije za Beograd ima velike šanse da pobedi kandidata Aleksandra Vučića“, istakao je Femić i dodao je održani referendum pokazao koliku šansu ima opozicija u Beogradu.\n„Stvari oko kandidature Zdravka Ponoša za predsednika Srbije nisu završen, pogotovo ako uzmemo u obzir da to nije jedina kolona koja će da izađe na izbore, jer imamo profilisanu ‘zelenu kolonu’, a oni će tek odlučivati kako će se postaviti prema kandidaturi Ponoša“, kazao je Femić za N1.\nDodaje da je opozicija „operisala“ sa više imena, kao i da prema informacijama koje dolaze iz tog dela opozicije, Miroslav Aleksić i Zdravko Ponoš su bili skoro izjednačeni. Ocenjuje da je Ponoš „pošten i častan oficir“, kao i da mu je „diplomatska karijera pomogla da razvije kontakte u međunarodnoj zajednici“.\nBONIS VIDEO: Komšije o vili Aleksandra Šapića: Narušava nam kvalitet života


PREDSJEDNICA I PREMIJER REPUBLIKE SRPSKE OBEĆALI NOVU OPREMU BOLNICI – JZU BOLNICA ,,SVETI VRAČEVI" BIJELJINA\nPredsjednica Republike Srpske Željka Cvijanović i premijer Radovan Višković posjetili su Bolnicu “Sveti Vračevi” gdje su održali kraći sastanak sa direktorom Bolnice prof. dr Zlatkom Maksimovićem. “Delegaciju sam upoznao o svemu što smo postigli za godinu dana, kao i sa planovima koje imamo u cilju unapređenja naših usluga. Prenio sam da imamo određenu opremu koja je zastarila, da je potrebno ulagati u vozni park i rješavati druge probleme, a sve u cilju zadovoljstva naših korisnika”, izjavio je kratko nakon sastanka direktor Bolnice Prof. dr Maksimović, zahvalivši se na posjeti visokoj delegaciji.\nPredsjednik Vlade Republike Srpske Radovan Višković najavio je da će u bijeljinsku bolnicu stići nova oprema, koja uključuje CT skener i magnetnu rezonancu, što će omnogućiti dobru dijagnostiku.\n“Moramo što više sredstava da ulažemo u preventivu, da ne dolazimo u poziciju da liječimo. Ako korona može da nas naući nekim stvarima, onda je to preventiva. Sa nivoa Vlade ćemo pokrenuti akciju za preventivne preglede”, rekao je Višković novinarima na pres konferenciji.\nOn je rekao da rukovodstvo Srpske dijeli zadovoljstvo sa zdravstvenim radnicima što je epidemiološka situacija pod kontrolom, te što je broj oboljelih značajno manji.\n“Međutim, dijelim mišljenje i direktora Bolnice da se mi već sada moramo pripremati za naredne dane ne znajući da li će pripremljeni kapaciteti biti potrebni”, rekao je Višković.\nOn je naveo da će u ovoj zdravstvenoj ustanovi biti ojačani kiseonićki dovodi i povećan broj ležajeva, makar to bila i “promašena” investicija Vlade Republike Srpske”.\nOna je poručila da je zahvalna na onom što rade u zdravstvenom sektoru, a posebno onom što su uradili u toku pandemije.\nCvijanović je iskazala zahvalnost i Vladi Republike Srpske koja je intervenisala kada je u pitanju zdravstveni sektor, ali i podrškom privredi da se ne ugase radna mjesta i lokalnim zajednicama kojima je nadomjestila sredstva koje su izgubile usljed smanjenih prihoda.\nPredsjednica je ukazala da to posmatra kao veliki potencijal Republike Srpske – prvo onaj ljudski, stručni, pa patriotski i ,naravno, institucionalni.\n“Mi smo ozbiljna zajednica iako smo malobrojni u odnosu na neke velike i mnogoljudne zajednice i uvijke sam ponosna kada prepoznam taj kapacitet koji ulažemo, svako kao pojedinac i naravno institucije sa svoje strane i zajedno sa namjerom da pravimo bolji ambijent”, rekla je Cvijanovićeva. Ona je navela da podržava ono što je vidjela u bolnici u Bijeljini.Predsjednicu Republike Srpske Željku Cvijanović i premijera Radovana Viškovića dočekao je danas i oko 50 zdravstvenih radnika Bolnice “Sveti Vračevi”.


Pusi Rajot: Ne možemo da objasnimo popularnost Putina u Srbiji - Istinito.com - Ne budi ovca!\nPočetna > Region > Pusi Rajot: Ne možemo da objasnimo popularnost Putina u Srbiji\nPusi Rajot: Ne možemo da objasnimo popularnost Putina u Srbiji\n15. Aprila 2019. Istinito269Leave a Comment on Pusi Rajot: Ne možemo da objasnimo popularnost Putina u Srbiji\n“Nažalost, nekako ispada da našu zemlju predstavlja u svetu Vladimir Putin i to je veoma nezgodna situacija. Jer, Rusija nije Putin. Čak i zvanična statistika ukazuje da podrška Putinu opada, jer imamo društvenu i ekonomsku krizu zbog rata sa Ukrajinom i sankcija koje u usledile, a koje su fer po mom mišljenju”, tako današnju Rusiju vidi Marija Aljohina, članica ruskog pokreta “Pusi Rajot”, koja je sa dvojicom aktivista u poseti Beogradu.\nČlanovi popularnog ruskog benda “Pusi Rajot”, poznatog po svom političkom aktivizmu i kritikama na račun Kremlja, bili su gosti na Međunarodnoj nedelji civilnog društva u Beogradu, gde su izveli performans.\nMarija Aljohina, jedna od članica koja je javnosti postala poznata nakon što su ona i Nadežda Tolokonikova, takođe članica “Pusi Rajota”, odlukom ruskog pravosuđa provele oko dve godine u zatvoru jer su, u znak protesta protiv predsednika Rusije Vladimira Putina, izvele “pank molitvu” u Hramu Hrista Spasitelja u Moskvi, kaže u izjavi za Radio Slobodna Evropa (RSE) da ne može da objasni popularnost ruskog predsednika u Srbiji.\n– Nažalost, ne mogu da objasnim Putinovu popularnost u Srbiji. Verovatno ona postoji zbog veoma čudnog, jakog imidža čoveka na konju ili nekog velikog lidera. Ta slika je lažna. To je čista laž, jer ljudi ponekad ne analiziraju situaciju, nemaju kritičko mišljenje o stvarima i ne vide širu sliku – kaže Aljohina.\n“Protesti su nemogući u Rusiji, žandarmerija bi tukla ljude”\nAljohina je izjavu dala neposredno pred početak protesta građana i opozicije “1 od 5 miliona” u Beogradu. Kako kaže, takva vrsta protesta u Moskvi bila bi nemoguća.\n– Šetali smo trgom gde su pripreme za demonstracije. Šalili smo se da se da je to nezamislivo u Rusiji, i to bi svi oni koji podržavaju Putina trebalo da znaju, ovo ne možete imati u Rusiji. Ukoliko biste na vlasti imali Putina ili njegov uticaj ovde, imali biste metal detektore na sve strane, 50 policijskih autobusa, hiljade policajaca, žandarmerija bi tukla ljude kako im ne bi dozvolila da odu na trg gde se održava protest. Ovako nešto je nemoguće u Moskvi – objašnjava Aljohina.\n– Ukoliko samo pogledate šta se dešava u našoj zemlji, sigurna sam da ne biste želeli da to imate ovde. Jer, nema slobodnih medija, nema slobode govora, nema slobodnih demonstracija, nema slobodne umetnosti, sve je to pod represijom.\n“Ako može, Srbija ne treba da radi takve stvari”\nNa pitanje kako kao Ruskinja i aktivistkinja vidi to što je prošle godine u poseti Beogradu bila Natalija Poklonskaja, ruska poslanica izabrana na izborima na Krimu, koja je tokom davanja izjave medijima u Skupštini Srbije izgovorila “Krim je Rusija” uprkos tome što zvanični Beograd priznaje teritorijalnu celovitost Ukrajine, Aljohina odgovara:\n– Ako pozovete Nataliju Poklonskaju i date joj mogućnost da otvoreno u vašoj zemlji kaže da je Krim ruska teritorija, vi onda ne poštujete ukrajinsko društvo i ukrajinsku revoluciju, kao ni sve one ljude koji su poginuli za slobodu tokom te revolucije. Ne mislim da je to dobra stvar, jer je Ukrajini danas potrebna podrška, proživela je jedan tragičan i krvav rat sa najbratskijom zemljom. Verujem da je to jedna mračna strana istorije naše zemlje, Ako možete, nemojte (da Srbija) radi takve stvari raditi u budućnosti.\n– Taj čovek je u septembru 2017. otkrio novi spomenik Staljinu. Ponekad izjavljuje kako je Staljin bio veliki lider. Josif Staljin je uništio rusku kulturu, ubio je sve moje omiljene pesnike, ubio je mnogo sveštenika, on je, u stvari, velika sramota naše zemlje. To da imate ministra kulture koji podržava Staljina kao nekog idola je velika sramota. Zaista verujem da oni umetnici koji su otvorili izložbu zajedno sa Medinskim ne znaju ko je on u stvari, a trebalo bi da znaju – kaže Aljohina za RSE.\nTokom neformalnog druženja sa predstavnicima medija i organizacija civilnog društva, Aljohina se osvrnula na boravak u zatvoru i politički aktivizam. O uslovima u ruskim zatvorima napisala je knjigu “Dani nemira”, u kojoj zatvore u današnjoj Rusiji poredi sa starim sovjetskim gulazima.\n– Tokom dve godine koliko sam provela u zatvoru, počeli smo da istražujemo stanje ljudskih prava u zatvorima. Nismo znali kako to da izvedemo, ali smo na kraju uspeli. Ostvarili smo značajan uticaj na promene unutar zatvora – navodi ona.\nPo izlasku iz zatvora članovi “Pusi Rajota” osnovali su nezavisni medijski internet portal na kome objavljuju priče o policijskom nasilju, nasilju u zatvorima i političkom zatočeništvu. Trenutno radi istraživanje na temu nasilja u porodici.\n– Kao što ste verovatno čuli, 2017. godine ruski parlament je, da tako kažem “dekriminalizovao” nasilje u porodici. Ukratko, to više nije zločin, muškarcima koji izvrše nasilje u porodici sledi samo administrativna kazna u iznosu od 80 evra – kaže Aljohina.\n– Ne mislim da to što ste rekli – prebijanje i zatvor – može biti razlog da ne činim ništa, jer ja sam živa, imam srce i mozak, mogu toliko stvari da uradim, pa zašto onda da to i ne uradim?\nTramp već prikupio više od konkurencije za izbore 2020. godine


OSNAŽENO PARTNERSTVO: MERCATA I JTI POTPISALI EKSKLUZIVNI ŠESTOGODIŠNJI UGOVOR : Nadlanu.com\nObjavljeno 8. jun 2017. / 10:45:57\n- Naše partnerstvo sa kompanijom Japan tobako internešnal (JTI), datira još od 2001. godine, a ovim ugovorom nastavljamo odličnu saradnju koja ima za cilj da dalje doprinosi razvoju trgovine na domaćem tržištu. Ovo je novi uspeh Mercate, potvrda kvaliteta i uspešnog poslovanja, i definitivno novi podsticaj za nas da u budućem periodu još snažnije gradimo svoju mrežu ne samo u Srbiji, već u celom regionu. Tokom prvih pet meseci 2017. godine Mercata je ostvarila rast od 10 odsto u tobacco segmentu i 14 odsto u FMCG segmentu, čimo smo napravili važan iskorak u odnosu na prethodne godine, a u narednom periodu planiramo još intenzivnije da ojačavamo svoju poziciju kao najfleksibiline distributivne mreže na tržištu - izjavio je Peter Jagodič, CEO Mercate.\n- Merkata je naš ekskluzivni distributer od 2008. godine i tokom ovog perioda JTI je postala kompanija sa najbržim organskim rastom. Više smo nego udvostručili svoje učešće na tržištu koje sada prelazi 21%. Jedan smo od najvećih investitiora, poslodavaca i poreskih obveznika u Srbiji veoma aktivan na polju društveno odgovornog poslovanja - rekao je Elena i dodao:\n- JTI je usmeren na cilj da potrošačima obezbedi uslugu najvišeg kvaliteta i Merkata je definitvno pravi partner za postizanje tog cilja.\nMercata je osnovana 1991. godine i od tada je posvećena distribuciji i igra značajnu ulogu u razvoju trgovine na domaćem tržištu. Zahvaljujući pre svega svojoj fleksibilnosti u poslovanju, posvećenom timu stručnjaka i savremenoj infrastrukturi, tokom godina izgradila je značajnu distibutivnu mrežu koja sedmično snabdeva preko 17.000 objekata. Mercata poseduje i četiri regionalna centra u Srbiji, u Beogradu, Novom Sadu, Kragujevcu i Nišu.\nJapan tobako internešenal (JTI) je najveći japanski investitor u Srbiji i četvrti najveći poreski obveznik sa 1,4 milijarde dolara uplaćenih u budžet od 2006 do 2016. godine. Kao jedina inostrana kompanija koja otkupljuje domaći duvan, JTI je najveći proizvođač duvana u Srbiji koji direktno zapošljava 300 ljudi u Beogradu i fabrici u Senti, i angažuje oko 1.000 poljoprivrednika, članova njihovih porodica, kao i sezonskih radnika.


N1: Sindikat kontrole letenja: Načelnik Službe za obuku radio bez važeće dozvole - Sindikat kontrole letenja\nAerodrom Nikola Tesla bb\n11180 Beograd, Srbija\nN1: Sindikat kontrole letenja: Načelnik Službe za obuku radio bez važeće dozvole\nSKLadmin2019-12-19T15:14:14+01:00December 19th, 2019|\nPravni zastupnik Sindikata kontrole letenja Nenad Vojnović rekao je u razgovoru za N1 da će taj sindikat dostaviti Direktoratu civilnog vazuhoplovstva (DCV) dokaze o brojnim nezakonitostima u radu neposrednih rukovodilaca u Kontroli letenja Srbije i Crne Gore (SMATSA), nakon što je Direktorat saopštio da vanrednim inspekcijskim nadzorom nad Kontrolom letenja nije utvrđeno bilo kakvo kršenje zakona.\n“Ukazivali smo na brojna nezakonita postupanja SMATSA, zbog kojih je došlo do indicija da je ugrožena bezbednost vazdušnog saobraćaja iznad Srbije i Crne Gore. Tek kad smo izašli u javnost, usledila je reakcija nadležnih, pa je Direktorat civilnog vazduhoplovstva u periodu od 6. do 12. decembra 2019. izvršio vanredni inspekcijski nadzor u operativnim jedinicama u Beogradu, Kraljevu i Nišu. Kako smo saznali čitajući saopštenje u medijima, Direktorat nije utvrdio kršenje zakona, pa je doneo zaključak da ne postoje indicije da bi bezbednost vazdušnog saobraćaja mogla biti ugrožena“, navodi Vojnović.\nPotpis načelnika Službe za obuku kontrolora dve godine pošto mu je suspendovano lekarsko uverenje\nOn ističe da je Sindikat kontrole letenja, nakon saopštenja Direktorata, zatražio uvid u sva dokumenta koja su bila predmet inspekcijskog nadzora.\n“Veliko je pitanje da li je Direktorat uradio svoj posao i na osnovu kojih podataka, jer ne isključujem mogućnost da su neposredni rukovodioci falsifikovali dokumenta ili su inspekciji dostavili dokumentaciju koja je ispravna, ali se ne podudara sa stvarnom situacijom. Na ta pitanja nemamo odgovor, jer nemamo uvid u priloženu dokumentaciju. Zato od Direktorata tražimo fotokopije svih isprava koje su vezane za inspekcijski nadzor, jer imamo jasne dokaze da je pravilnik kršen“, kaže Vojnović.\nKontrolorima uskraćivan zakonski nedeljni odmor\nPrema njegovim rečima, sindikat je ukazivao na brojne nezakonitosti u radu, među kojima je i slučaj bivšeg načelnika Službe za operativnu obuku Slavka Jovanovića, koji se na toj poziciji nalazio do januara 2019. godine. Prema informacijama do kojih je došao sindikat, Direktorat civilnog vazduhoplovstva je još 16. marta 2016. godine suspendovao Jovanovićevo lekarsko uverenje, što je jedan od osnovnih uslova za postavljenje na tu poziciju.\n“Kad je nekome suspendovano lekarsko uverenje, to automatski znači da ne može da produži dozvolu, a bez važeće dozvole više nije kontrolor letenja. Kao načelnik te službe, Jovanović je imao ovlašćenje da nekome oduzme dozvolu, iako je on sam nije imao“, ističe Vojnović.\nNa pitanje ko je štitio Jovanovića i omogućio mu da dve godine i devet meseci ostane na funkciji uprkos tome što nije imao važeću kontrolorsku dozvolu, naš sagovornik tvrdi da je u pitanju “ista grupa neposrednih rukovodilaca koja kroji sudbinu kontrole letenja već više od deset godina“.\nLekarsko uverenje Slavka Jovanovića\n“S obzirom na to da postoje određene anomalije u planiranju, kao i česte izmene smena, bićemo prinuđeni da se obraćamo i Direktoratu i SMATSA sa povećim brojem zahteva za dostavljanje informacija od javnog značaja, kako bismo stekli uvid u sve činjenice. Ukoliko na taj ne rešimo probleme, bićemo prinuđeni da se obratimo višim instancama Republike Srbije, ali i međunarodnim organizacijama“, najavljuje sledeće korake Vojnović.\nOn dodaje da ono što je propisano Pravilnikom o radnom vremenu ne sme da se menja voljom poslodavca i zaposlenog, jer su ti propisi doneti zbog činjenice da se radi o veoma osetljivom radnom mestu.\n“Predmet inspekcijskog nadzora bio je i slučaj u Aerodromskoj kontroli letenja Kraljevo, gde je jedan od kontrolora radio u periodu od 2. do 12. jula 2019. godine tako što je imao odmor samo 7. i 9. jula. Dakle, taj kontrolor letenja bio je radno angažovan devet dana u periodu od 11 dana. U istom mesecu, takođe u Kraljevu, drugi kontrolor letenja u periodu od 3. do 16. jula nije radio samo 6, 10. i 13. jula. Apsolutni rekorder u negativnom smislu bio je kontrolor iz Beograda, koji je u martu 2019. godine u 19 uzastopnih dana bio angažovan čak 16. Sva tri slučaja predstavljaju nesumnjivo kršenje propisa jer zaposleni nisu imali 48 sati neprekidnog nedeljnog odmora“, ističe Vojnović, dodajući da su to samo neki od primera za koje sindikat ima dokaze i da će podrobnija analiza uskoro biti dostavljena kako Direktoratu, tako i nadležnom ministarstvu.\nRaspored smena kontrolora koji je radio bez propisanog nedeljnog odmora\nPunomoćnik Sindikata kontrole letenja kaže i da Direktorat u svojoj inspekciji nije konstatovao ni činjenicu da se ne poštuju procedure koje se odnose na tretiranje stresa kontrolora. Na evropskom nivou donete su procedure po kojima su sve kontrole letenja bile u obavezi da donesu i primenjuju pravilnike koji se odnose na stres kontrolora. Strukovno udruženje kontrolora letenja je još 2009. zahtevalo od SMATSA da donese taj pravilnik, koji je usvojen tek 2015. godine.\n“Menadžment je svesno godinama kršio standarde i propisane procedure Evropske unije vezane za stres kontrolora letenja, koje je pokušao da usaglasi tek pre nekoliko dana i to nakon javnog insistiranja kontrolora letenja. To ima direktne i dalekosežne posledice po zdravlje kontrolora letenja, a samim tim i na posao koji obavljaju. Sindikat kontrole letenja u skladu sa zakonom i profesionalnim integritetom ima obavezu da upozori na kršenje procedura i regulativa koje direktno utiču na bezbednost vazdušnog saobraćaja“, naglašava Vojnović i dodaje da je najindikativnije to što SMATSA nije ni obučila dovoljan broj ljudi koji bi trebalo da tretiraju stres kod kontrolora.\nDirektorat se poziva na saopštenje, SMATSA bez odgovora\nNavode Sindikata kontrole letenja o nepravilnostima u radu SMATSA pokušali smo da proverimo i u Kontroli letenja Srbije i Crne Gore, kao i u Direktoratu civilnog saobraćaja. Odgovor na upit dobili smo samo od Direktorata, dok se rukovodstvo SMATSA nije oglasilo ni posle tri radna dana.\nSlužba za odnose s javnošću Direktorata civilnog vazduhoplovstva uputila nas je na zvaničnu internet stranicu DCV, na kojoj se nalazi saopštenje povodom izvršenog vanrednog terenskog i kancelarijskog inspekcijskog nadzora nad Kontrolom letenja Srbije i Crne Gore. U odgovoru je napomenuto i da je “unutrašnja organizacija zaposlenih, odnosno raspoređivanje radnika u okviru organa Kontrola letenja Srbije i Crne Gore SMATSA doo Beograd u isključivoj nadležnosti organa upravljanja“\nPodsetimo, menadžment Kontrole letenja Srbije i Crne Gore saopštio je 13. decembra da su inspektori Direktorata civilnog vazduhoplovstva Srbije vanrednim nadzorom utvrdili da ne postoje indicije da je bezbednost u vazdušnom prostoru Srbije bila ugrožena, a do istog zaključka, kako se navodi, došla je i Agencija za civilno vazduhoplovstvo Crne Gore.


Vesti online / Sport / Fudbal / Karadžić: FSS ne duguje novac Antiću\nKaradžić: FSS ne duguje novac Antiću\nPredsednik Fudbalskog saveza Srbije (FSS) Tomislav Karadžić tvrdi Savez ne duguje novac bivšem selektoru nacionalnog tima Radomiru Antiću.\nRanije danas Antićev advokat je objavio da je pokrenuo tužbu protiv FSS tražeći da mu se isplati dva miliona evra, koliko je po ugovoru trebalo da dobije do juna 2012. godine.\nTomislav Karadžić - uveren da je FSS u pravu\nFSS je 15. septembra smenio Antića, a na njegovo mesto postavio je Vladimira Petrovića Pižona. Advokatski tim bivšeg selektora Srbije podneo je dokumentaciju Međunarodnoj fudbalskoj federaciji (FIFA). Antićev pravni zastupnik Miško Ražnatović tvrdi da FSS nema nikakav pravni okvir da raskine ugovor bez obeštećenja.\n"Malo je simtomatično da se takve informacije pojavljuju baš pred nama važnu utakmicu protiv Estonije. Organi FSS rekli su o Antiću šta su imali. Antić je svoj posao u Savezu završio. Što se tiče njegove eventualne tužbe, to je apsolutno njegovo pravo. Mi znamo da smo u pravu i uopšte se ne plašimo", rekao je za "B92" Karadžić.\nOn tvrdi da ugled Fš nije došao u pitanje, jer su i FIFA i UEFA bili upoznati sa situacijom.\n"Svako ima pravo da tuži, da dobije ili izgubi. To su normalne stvari. Mi smo i FIFA-u i UEFA-u obavestili o našim postupcima. Imamo mišljenje naše advokatske kancelarije i uopšte se time nećemo dalje baviti. Mislim da bi Antić trebalo da potraži neki drugi posao, ako ga može dobiti u Evropi, jer dugo vremena nije radio pre dolaska u Srbiju. Red bi bio da se zaposli na nekoj drugoj strani, da nekog drugog trenira", zaključio je Karadžić.\nFUDBAL Mihajlović: Kada već Karadžić odlazi, Džajić je pravo rešenje\nFUDBAL Nikolić: Nemojte Hrvate da tretirate kao neprijatelje!\nFUDBAL Karadžić: Sa Mihajlovićem na EP u Francuskoj


Efektivno na brodu novi zaposleni\nUspešni regrut za angažovanje i zadržavanje je važan za angažovanje i zadržavanje, ali može biti izazovno kada pravi procesi nisu na mestu. Potreban vam je jednostavan način da napravite resurse, dokumente i treninge pristupačne i povežete nove zaposlene sa njihovim timom i širem organizacijom za podršku.\nObezbedite da novi zaposleni dobiju informacije, podršku i obuku koji im je potreban sa Microsoft timovima. Kreirajte kanal posvećen novom zaposlenima. Možete da hostovanje treninga sa uživo događajima i odgovaranje na pitanja u realnom vremenu i da izvršite sva pitanja praćenja putem ćaskanja. Sačuvajte video zapise, dokumente i druge informacije na kartici datoteke tako da nove stavke imaju sve potrebne informacije na jednom mestu.\nDa biste pomogli novim zaposlenima da se upoznaju sa struktom organizacije, pozovite ih na Yammer grupu. Yammer je društvena društvena mreža preduzeća gde preduzeća mogu da dele informacije širom organizacije. Novi unajmljuje osobe mogu da ispune saradnike koji dele zajedničke interese i dobiju povratne informacije i podršku na projektima.\nIzvršite resurse obuke i dokumente koji se lako mogu pristupaći za nove.\nKoristite događaje uživo da biste angažovani zaposlene u realnom vremenu.\nPovežite nove unajmljuje sa timom i organizacijom da biste napravili podrљku.


društvena odgovornosts - Страница 5 од 5 - Moja Srbija\nОзнака: društvena odgovornost\nPriznanje „Moj izbor“ za projekat Mesto koje volim\nTreću godinu za redom udruženje građana „Moja Srbija“, u saradnji sa Privrednom komorom Beograda, dodelilo je Banca Intesa priznanje „Moj izbor“, ovog puta za društveno odgovorno poslovanje. Banka je ponela nagradu za projekat Mesto koje volim u kategoriji očuvanje kulturne baštine. „Ponosni smo na činjenicu da je Banca Intesa i pored otežanih uslova poslovanja i nepovoljnih privrednih kretanja nastavila da […]\n„Moj izbor“ priznanje RTS-u\nZa sprovođenje i podršku društveno odgovornim akcijama RTS dobio plaketu „Moj izbor“. Priznanje dodeljuje udruženje „Moja Srbija“ uz podršku Privredne komore Beograda. Radio-televizija Srbija dobila je priznanje na Festivalu kvaliteta koji se odvija u Beogradskom dramskom pozorištu. Priznanje – plaketu „Moj izbor“ dodeljeno RTS-u za sprovođenje i podršku društveno odgovornim akcijama u proteklom periodu. Festival kvaliteta Srbije i dodela priznanja […]\nTags: društvena odgovornost, Moj izbor, RTS\n„Moj izbor“: Priznanje za B92\nPlaketa za podršku društveno odgovornim akcijama u Srbiji u prethodnih godinu dana u okviru dodele priznanja “Moj izbor” pripala je TV B92. Komisija za dodelu priznanja “Moj izbor” uručila je plaketu našoj kući zbog celokupnog doprinosa naše televizije, radija i veba društveno odgovornom poslovanju. Priznanje „Moj izbor“ dodeljuju udruženje „Moja Srbija“ i Privredna komora Beograda, sa ciljem da podstaknu razvoj […]\nSrpska banka dobitnik priznanja „Moj izbor“\nIvаn Mаričić, predsednik Izvršnog odborа Srpske bаnke istаkаo je ovom prilikom dа će Bаnkа u nаrednom periodu nаstаviti dа pomаže tаlentovаnu decu iz socijаlno ugroženih porodicа, kаo i njihovo školovаnje, posebno se osvrćući nа činjenicu dа nаjzаčаjniji resurs jedne zemlje nije novаc, već dа su to tаlentovаnа decа. Predsednik udruženjа „Mojа Srbijа“ Milаn Ristić izjаvio je nа svečаnosti dа je […]\nTags: društvena odgovornost, Moj izbor, Srpska banka\nDelta Holdingu priznanje „Moj izbor“\nDelta Holding dobitnik je priznanja „Moj izbor“, kao društveno odgovorna kompanija koja pruža podršku osobama sa invaliditetom u cilju trajnog unapređenje kvaliteta njihovog života. Nagradu su dodelili Udruženje Moja Srbija i Privredna komora Beograda na svečanosti u Beogradskom dramskom pozorištu, a u ime kompanije statuu „Moj izbor“ primila je Tijana Koprivica, menadžer za društvenu odgovornost. Na svečanosti je prikazan i […]\nTags: Delta, društvena odgovornost, Moj izbor\nZlatna medalja za Fondaciju „Ana i Vlade Divac“\nKampanja „Da svi pomognemo“ je proglašena za najbolju kampanju na dodeli priznanja “Moj izbor“ za društveno odgovorno poslovanje. Zlatne medalje „Moj izbor“ za društveno odgovorno poslovanje dobili su NIS kao društveno najodgovornija kompanija u Srbiji i Fondacija „Ana i Vlade Divac“ za najbolju društveno odgovornu akciju, odnosno kampanju „Da svi pomognemo!“. Cilj nagrađene kampanje je da se prikupe sredstva za […]\nTags: Divac, društvena odgovornost, Moj izbor\nRTS dobitnik plakete Moj izbor 2012\nTV B92 – „Bitka za bebe“ dobitnik zlatne medalje „Moj izbor 2011“\n31 децембра, 2011 Ostavite komentar\nTags: b92, bitka za bebe, društvena odgovornost, Moj izbor


HENES PRETI FS NEMAČKE: Nećemo puštati igrače u reprezentaciju ako Nojer ne bude na golu | Novosti.RS\nHENES PRETI FS NEMAČKE: Nećemo puštati igrače u reprezentaciju ako Nojer ne bude na golu\n25. 09. 2019. u 15:11\nManuel Nojer - Foto Tanjug-AP\nPredsednik Bajerna Uli Henes zapretio je da će zabraniti fudbalerima da se odazivaju pozivu u nacionalnu selekciju\nPredsednik Bajerna Uli Henes zapretio je da će, ukoliko Mark-Andre Ter Štegen zameni Manuela Nojera kao prvi golman nemačke reprezentacije, zabraniti fudbalerima da se odazivaju pozivu u nacionalnu selekciju.\nVeć mesecima traje polemika oko "jedinice" nemačke reprezentacije, čak i sam Ter Štegen je govorio da je trenutno bolji od čuvara mreže Bajerna, ali je Nojer više dobijao prednost.\n"Nikada nećemo prihvatiti da Nojer nije prvi golman. Ako se to desi, nećemo više puštati igrače u reprezentaciju", rekao je Henes za Bild.\nPROČITAJTE JOŠ - Manuel Nojer novi kapiten Nemačke\nNa njegove reči odmah je reagovao generalni menadžer Fudbalskog saveza Nemačke Oliver Birof.\n"Ne brine me Henesova izjava. Bajern je u obavezi da pusti igrače u nacionalni tim prema FIFA pravilima", naveo je Birof.\nKako Bild prenosi, "jedinica" Nemačke u predstojećim utakmicama protiv Argentine i Estonije biće golman Barselone.


Cinema City - Cinema City festivalu dodeljena EFFE evropska oznaka za kvalitet festivala\nCinema City festivalu dodeljena EFFE evropska oznaka za kvalitet festivala\nNa osnovu odluke međunarodnog žirija, Cinema City internacionalni filmski festival dobitnik je evropske oznake kvaliteta “EFFE – Europe for Festivals, Festivals for Europe” za 2017-2018. godinu koju dodeljuje Evropska asocijacija festivala – EFA.\nCinema City festival je opravdao poverenje i po drugi put postao deo evropske festivalske zajednice, budući da je EFFE oznaka dodeljena našoj manifestaciji i za prethodne dve godine, 2015. i 2016. godinu.\n"Impresioniran posvećenošću festivala evropskom festivalskom pokretu, žiri EFFE etiketom za 2017-2018. godinu nije samo odao priznanje najizuzetnijim festivalima Evrope, već je pozvao dobitnike da se priključe zajedničkom pokretu festivala za mir, solidarnost, umetnost, umetnike i otvorene razgovore", navodi se u saopštenju organizacije ArtLink, partnera EFA u Srbiji. Konkretno, u odluci žirija stoji da je “Festival Cinema City stekao priznanje u gradu Novom Sadu i razvio svoju vernu publiku, te da je očekivano da će i nadalje uvoditi programske inovacije i nekonvencionalne festivalske aktivnosti”.\nKriterijumi za festivale su umetnička posvećenost, uključenost zajednice i izgledi festivala na međunarodnoj i svetskoj sceni, a u saopštenju se navodi da je reč o raznovrsnim festivalima sa izraženom etičkom dimenzijom. Pripadnost EFFE porodici umetničkih festivala donosi povećanu vidljivost, nove mogućnosti za umrežavanje, priznanja za izuzetne vrednosti festivala kao i uključivanje u proces kreiranja stalnog EU programa za festivale u budućnosti.\nSvečano proglašenje dobitnika EFFE oznake biće održano tokom velikog festivalskog samita u nemačkom gradu Visbadenu od 3. do 6. maja.


Turska policija prisluškivala hiljade ljudi, uključujući i premijera\nTurska policija prisluškivala je na hiljade ljudi, uključujući premijera Erdogana i njegov kabinet, šefa obaveštajne službe i novinare, pišu lokalni mediji.\nSaradnici u policiji i sudovima Fetulaha Gula, turskog imama koji živi u SAD, prisluškivali su telefone turskog premijera, političara i biznismena tri godine, tvrde provladini listovi "Jenisafak" i "Star", prenela je agencija AFP.\nErdogan optužuje protivnike u uticajnoj Gulenovoj grupi da se ponašaju kao "država u državi" s ciljem obaranja njegove vlade podsticanjem velike korupcijske istrage protiv Erdoganovih bliskih saradnika.\nDokumenta o špijuniranju otkrilo je, prema pisanju ovih turskih listova, novoimenovano tužilaštvo koje je uspostavljeno posle masovnih otkaza u policiji i tužilaštvu zbog korupcijske istrage krajem decembra prošle godine.\nPrema pisanju lista "Star", takozvani Gulenisti su prisluškivali više od 7.000 ljudi kao i sedište opozicione Republičke narodne partije, od 2011. godine pod izgovorom otkrivanja terorističkih zavera.\nKorupcijski skandal, u koji su umešani bliski saradnici turskog premijera, predstavlja jedan od najozbiljnijih izazova Erdoganovoj 11 godina dugoj vladavini uoči značajnih lokalnih izbora u martu.\nIzveštaji o prisluškivanju objavljeni su u momentu kada turski parlament započinje debatu o novom zakonu prema kojem bi obaveštajnoj agenciji bile date "odriješene ruke" u provođenju tajnih misija nadzora u zemlji i inostranstvu, bez sudskog naloga.


05. jul 2017. 14:55:27\tPročitano 3769 puta\nSrbija neće moći da zatvori Poglavlje 30 u procesu priključenja Evropskoj uniji (EU) koje se odnosi na ekonomske odnose sa inostranstvom, pre nego što ne postane članica Svetske trgovinske organizacije (STO) - rekla je danas bivši Stalni predstavnik Srbije pri toj trgovinskoj organizaciji Bojana Todorović.\nOna je u panel diskusiji o pristupanju Srbije STO u vreme "populističkih izazova međunarodnoj trgovini" rekla da populisti žele da smanje važnost te trgovinske organizacije.\n- Članstvo u STO daje mogućnost malim zemljama da prihvatanjem opštih pravila trgovanja zaštite i svoja prava i robu plasiraju na druga tržišta pod jednakim uslovima - rekla je Todorović.\n- Srbija za ulazak u STO treba da prihvati opšte pravilo te organizacije o prometu sve robe bez ograničenja. To podrazumeva i promet genetski modifikovanih organizama (GMO), ali se kasnije mogu propisati posebni uslovi za uvoz, izvoz i uzgajanje takvih biljaka kao što su to uradile druge države - objasnila je Todorović.\n- Srbija je još 1966. godine pristupila Opštem sporazumu o trgovini i carinama (GATT) koji je prethodio STO jer je shvatila prednosti članstva u tim svetskim organizacijama i uvela tržišnu ekonomiju. To je važna lekcija iz prošlosti - rekao je Bjelić.\n- Puna zabrana prometa i kultivacije GMO nije u skladu sa pravilima STO. Možemo da se saglasimo da zemlja ima određeni period tranzicije - rekao je Verdeho.


Vlada će isplatiti naknade za novorođenčad\nSamo za 2022.\nU toku je Sjednica Vlade, čiji prenos požete pratiti na Portalu RTCG. Na dnevnom redu je 40 tačaka, među kojima i Predlozi o izmjenama i dopunama Zakona o obligacionim odnosima, Zakona o parničnom i vanparničnom postupku.\nPodnaslov: Samo za 2022.\nTizer: U toku je Sjednica Vlade, čiji prenos požete pratiti na Portalu RTCG. Na dnevnom redu je 40 tačaka, među kojima i Predlozi o izmjenama i dopunama Zakona o obligacionim odnosima, Zakona o parničnom i vanparničnom postupku.\n17.06.2022 - 10:58 | .\n17.06.2022 - 10:58\nMinistar finansija Aleksandar Damjanović kazao je na sjednici Vlade da će biti realizovana obaveza o isplati naknada za novorođenčadi.\nTo je mjera koju je usvojila prethodna Vlada, a koje predviđa jednokratno novčano davanje od 1.000 ili 500 eura za djecu koja se ove godine rode.\n“Od ovog momenta treba da znaju i građani da nijednom riječju nije bilo rečeno da ovo neće biti izvršeno, da je to bila gola laž i spekulacija”, poručio je Damjanović.\nZa jednokratna novčana davanje za novorođenčat, biće kako kaže ministar, potrebno između pet i 5,8 miliona eura.\n“Ovdje sam sa predlogom da uđemo u realizaciju obaveze, uz opasku da ova obaveza nije definisana Zakonom o dječijoj i socijalnoj zaštiti”, kazao je Damjanović i dodao da je trebalo obezbijediti sredstva.\nKaže i da je riječ o pomoći samo za 2022. godinu.\n“Moj će biti predlog da idemo u ovu priču, neće biti lako, ali sprovešćemo, da je utemeljimo u zakonu, i da brzo krenemo u realizaciju”, naveo je Damjanović.\n“Ništa prethodnoj Vladi nije smetalo da taj plan realzuje, namjerno su to ostavili kako bi preko najranjivije populacije sticali političke poene”, istakao je Damjanović.\nKaže da prethodna Vlada nije pripremila ni uputstvo za primjenu mjera niti su izvršili obavezu, koja je zbog toga ostala novoj Vladi.\nPonovio je i da je 43. Vlada spremna da realizuje sve prethodne obaveze.\n“Mi smo rekli da ćemo sve te obaveze da izmirimo i hoćemo do zadnjeg centa”, naveo je Damjanović.\nI premijer Dritan Abazović je poručio da će Vlada izvršavati svoje obaveze.\n“Tražimo sistemsko rješenje za našu djecu i novorođenčadi će imati u skladu sa pravilnikom i zakonom sredstva, kao jedan vid pomoći”, poručio je Abazović i dodao da po tom pitanju nema dilema.\n“Biće realizovane obaveze i naći ćemo novca za našu djecu, ali u skladu sa pravilima ne populistički ili kampanjski”, poručio je Abazović.\nTagovi: Aleksandar Damjanović, Vlada Crne Gore, Dritan Abazović, naknade za novorođenčad


Katlin Martinez | Novosti.RS\nTag Katlin Martinez\nVELIKO OTKRIĆE ARHEOLOGA: Mumija sa zlatnim jezikom iz doba Kleopatre nađena u Egiptu (FOTO/VIDEO)\nMUMIJA sa zlatnim jezikom nađena je u Egiptu na lokaciji Taposiris Magna. Procenjuje se da je stara oko 2.000 godina i da potiče iz perioda vladavine Kleopatre.\n01. 02. 2021. u 22:20\n15:36 DETALJI NESREĆE KOD NIŠA: Devojčica (7) najteže povređena, i dalje bez svesti\nU TEŠKOJ saobraćajnoj nesreći koja se dogodila danas oko 13.10 časova kod Doljevca, na auto-putu Niš-Vranje, povređeni su članovi petočlane porodice iz Beograda, supružnici i troje dece.\n15:32 ERIKSEN POSETIO SAIGRAČE NA TRENINGU: Bilo je lepo zagrliti Kristijana, doneo je novu energiju timu\nDANSKI fudbaler Kristijan Eriksen u petak je pušten iz bolnice i odlučio je da poseti svoje saigrače iz reprezentacije, preneo je AP.\n15:29 TERZIĆ BACIO ZVEZDAŠE U DELIRIJUM: Zvezda dovodi dva pojačanja\nNAKON što je Crvena zvezda detonirala bombu u vidu potpisa Aleksandra Dragovića usledilo je zatišje.


Agencija za analizu i praćenje medija Kliping objavila je da je kompanija Coca-Cola imala u maju najveći broj emitovanih reklamnih poruka na pet nacionalnih televizija.\nPrema podacima Klipinga, proizvođač bezalkoholnih pića je imao 4.300 emitovanja, a Coca-Colu slede trgovinski lanci Lidl sa 4.000, Delez sa 3.400 i Merkator sa 2.300 emitovanih reklamnih poruka. Listu prvih pet zaključuje kompanija Marbo sa 2.000 oglašenih reklamnih poruka.\nGledano po industrijama, u prethodnom mesecu najviše marketinških poruka objavile su kompanije iz sektora trgovine (12.600), sledi prehrambena industrija (10.100), farmaceutska industrija (9.500), industrija bezalkoholnih pića (8.000) i konditorska industrija (6.000).\nAko se uporedi po televizijama, najviše emitovanih reklamnih poruka bilo je na TV Pink i to 21.500.\nSlede B92 i TV Prva sa 19.200, odnosno 18.100, RTS sa svoja dva kanala i 11.600 emitovanja, dok listu zaključuje TV Happy sa 7.000 prikazanih reklamnih poruka.\nAko se izveštaj za maj uporedi sa aprilom, vidi se da je istih pet industrija u prvih pet pozicija po oglašavanju, samo su farmacija i prehrambena industrija zamenile mesta.\nTakođe, među prvih pet najvećih oglašivača su se našla dva nova u maju – Lidl i Marbo, dok Atlantic Grupa I P&G više nisu među prvih pet.\nJoš jedna osobenost majskog monitoringa je i to što se na TV kanalima beleži trend rasta u broju emitovanih spotova. To ne znači da je reklamno vreme nužno povećano, jer u ovom pregledu nemamo ukupno trajanje emitovanih reklama pa ne znamo da li su možda reklamni spotovi kraći, ali broj pojedinačnih spotova je svakako značajno veći, navode iz agencije za analizu i praćenje medija Kliping.


Crna Gora: Prodaja stanova pala, cijene iste - INFORMACIJA JE KAPITAL - Capital.ba\nCrna Gora: Prodaja stanova pala, cijene iste\n26. jun. 2017. 11:17 Objavljeno u OSTALO\nPODGORICA, Interesovanje za kupovinu i zakup stanova u drugom kvartalu ove godine u Crnoj Gori je značajno opalo, ali nije dovelo do snižavanja cijena stanova.\nPredstavnici agencija naglašavaju da u posljednje vrijeme nema interesovanja stranaca, pogotovo Rusa, za kupovinu i iznajmljivanje nekretnina.\nPrema njenim rečima, cijene zakupa i prodaje stanova se održavaju na istom nivo i poprilično su se ustalile posljednih godina i tu nema nekakvih oscilacija.\nIz crnogorskog Zavoda za statistiku (Monstata) ranije je saopšteno da je prosječna cijena kvadratnog metra stana u novogradnji u Crnoj Gori u prvom kvartalu ove godine iznosila 1.170 evra i bila je veća je 10,9 odsto u odnosu na isti prošlogodišnji period.\nPrema podacima Monstata, prosječna cijena kvadratnog metra stana u novogradnji u prvom kvartalu u Podgorici je iznosila 1.120 evra, Baru 1.200 i Budvi 1.410 evra. Srna\nKljučne riječi:&nbsp&nbspcijene, crna gora, izbor, stanovi\nCG: Cijene stanova skaču, prodaja pada\nCrna Gora: Cijena metra kvadratnog u Budvi 1.400 evra


Jeftini letovi iz Španije do Tunisa - Avio karte Španija Tunis - eSky.rs\nAvio karte do Tunisa\nAvio karte iz Španije do Tunisa\nPretražite letove iz Španije do Tunisa\nProverite najbolje prilike za letove iz Španije do Tunisa\nKada rezervisati letove do Tunisa\n✔ Postoje li posebne ponude za letove iz Španije do Tunisa na eSky.rs?\n✔ Mogu li se pobrinuti za osiguranje prilikom rezervacije leta iz Španije do Tunisa?\n✔ Ako rezervišem let iz Španije do Tunisa, mogu li da rezervišem ujedno i smeštaj?\n✔ Koje avio-kompanije nude letove iz Španije do Tunisa?\nBudite sigurni, da na eSky.rs ponuda letova iz Španije do Tunisa uključuje ne samo niskotarifne avio-kompanije, već i one koje su specijalizovane za visoki standard.


Pentagon pod Trampom može da vodi ratove kako god želi\nI. Đ. 26. marta 2017. 08:20\nPentagon pod predsednikom SAD Donaldom Trampom uživa veću slobodu da vodi ratove kako želi, bez stalnog traženja dozvole od Bele kuće kada su u pitanju važne odluke, navodi AFP.\nAgencija ukazuje da se mnogima u američkoj vojsci sviđa povećana autonomnost, ali kritičari tvrde da zbog toga rasta broj ubijenih civila u akcijama, američke trupe se izlažu većem riziku i počinje da nestaje nadzor nad sukobima u kojima SAD učestvuju.\nAFP navodi da se ova promena najbolje vidi u borbi protiv Islamske države na severu Sirije, gde su pod Trampovim prethodnikom Barakom Obamom čak i najmanje promene američkih planova bile pod iscrpnom kontrolom Bele kuće.\nOd Trampove inauguracije, marinci su u Siriju prebacili artljeriju, a američka kopnena vojska je tu dovela na stotine rendžera, čime je ukupan broj trupa koje SAD tu ima porastao na skoro 1.000 ljudi.\nVojni komandanti procenjuju sada mogućnost slanja stotina novih vojnika, a Pentagon je protekle nedelje najavio da je obezbedio artiljerijsku podršku i transport helikopterima za lokalne snage koje iza neprijateljskih linija pokušavaju da zauzmu strateški važnu branu.\nU samoubilačkom napadu u Kabulu poginulo 18 ljudi\nIzbori u SAD:Do danas glasalo već 53 miliona Amerikanaca\nPredsednički izbori u Kirgiziji, pogodjenoj političkom…\nRoditelji se otrovali, petogodišnja ćerka danima čuvala…


Ozbiljan biznis: Stefan Živojinović gradi hotel na Kopaoniku?\nStefan Živojinović nedavno se uselio u novi stan, a sada uveliko razmišlja da investira u hotelijerstvo i to na Kopaoniku.\n05.08.2019. - 09:00h\nMladi pevač postaje hotelijer?foto: Printscreen/PrvaTV\nMladi pevač navodno želi da kupi plac kako bi čitav projekat sam osmislio u saradnji, naravno, sa arhitektama i dizajnerima.\n- Stefan je ovu svoju zamisao, koja se dugo krčkala u njegovoj glavi, nedavno saopštio roditeljima Bobi i Breni koji su ga podržali. Generalno Živojinovići su veliki domaćini i ugostiteljstvo im ide od ruke, što je i Stefan nasledio. Za razliku od Viktora koji je uvek sanjao o restoranu, koji je i otvorio, Stefana su zanimali hoteli, spa centri i turistički objekti. U okviru toga se podrazumeva da su i restorani, što mu je dodatni izazov jer oba brata mogu da ga posavetuju - otkrio je jedan od Stefanovih prijatelja i dodao:\n- Stefan je nedavno boravio na Kopaoniku, a to je jedna od njemu omiljenih destinacija, i raspitivao se za placeve koji se prodaju. Kako on želi da njegovo zdanje bude u mirnom delu, okruženo šumom i sa velikim dvorištem u kojem bi mogao da smesti bazen, jedan od agenata mu je pokazao tri lokacije. Stefanu se posebno dopala jedna na kojoj se ukršta ruža vetrova, što bi ujedno bila i vazdušna banja pa su sve prilike da bi za tu mogao da se odluči.\nŽivojinović bi da kupi plac sada, a onda lagano da počne sa prikupljanjem dozvola i nacrta za hotel, jer je to velika investicija koju nije lako odjednom finansirati.\n- Stefanu je muzika život i snimanje pesama i nastupi su mu prioritet, ali bi voleo dok je mlad da započne i sopstveni biznis. Svestan da svakom poslu treba nekoliko godina da se razvije, on je odlučio da zagrize i izgradi hotel. Stefan je perfekcionista i to se neće dogoditi preko noći, ali pažljivo je osmislio svaki detalj koji bi arhitekte trebalo da pretvore u delo. Stefan je dugo živeo na Floridi i tamo je upoznao mnoge hotelijere s kojima je pričao o biznisu. S druge strane, puno je putovao i pažljivo prikupljao ideje koje će sada spojiti u svoj projekat - kaže izvor i ističe da ima podršku cele porodice, naročito što se radi o planini na koju svi vole da idu kako leti, tako i zimi.


Komentar: Neka kinesko tržište postane svetsko tržište - Kineski Radio Internacional\nKomentar: Neka kinesko tržište postane svetsko tržište\n„Neka kinesko tržište postane svetsko tržište, tržište deljenja i tržište svih“, izjavio je kineski predsednik Si Đinping na ceremoniji otvaranja 3. Međunarodnog sajma uvoza, održanoj 4. marta. On je izrazio spremnost Kine da podeli tržišne mogućnosti sa svetom i promoviše ekonomski oporavak sveta.\nMeng Pu, predsedavajući kompanije Kualkom Kina, rekao je da je predsednik Si predložio da Kina nastavi da podržava preduzeća iz različitih zemalja da šire kineske poslovne mogućnosti putem otvorenih platformi kao što je Kineski međunarodni sajam uvoza, što će pomoći stranim kompanijama i kineskim partnerima da prodube dugoročnu saradnju u svim oblastima.\nSi Đinping takođe je pozvao sve zemlje da se obavežu na unapređenje uzajamno korisne saradnje, saradnje zajedničkog deljenja odgovornosti i zajedničkog upravljanja, što pojašnjava pravac globalnog upravljanja koji ulazi u period turbulentnih promena.\nNa ovogodišnjem Međunarodnom sajmu uvoza Si Đinping je najavio četiri nove mere za sveobuhvatno širenje otvaranja, uključujući kinesko uvođenje negativne liste prekogranične trgovine uslugama, smanjenje liste tehnologija kojima je zabranjen uvoz i ograničenja uvoza, kao i dalje unapređenje otvorenog i transparentnog pravnog sistema povezanog sa inostranstvom. Pored toga, digitalna ekonomija, internet i druga polja nastaviće da se šire i otvaraju i promovišu ubrzani razvoj novih poslovnih formata i modela kao što je prekogranična e-trgovina. Kina je takođe voljna da pregovara sa više zemalja o potpisivanju sporazuma o slobodnoj trgovini visokog standarda i da izgradi visokokvalitetan „Pojas i put“ sa pojedinim zemljama. Ovo ne samo da će kultivisati i stvoriti nove pokretače ekonomskog razvoja za svet, već će pokazati i odlučnost Kine da veliko tržište sa 1,4 milijarde stanovnika transformiše u stvarno svetsko tržište.\nPrema Sijevim prognozama očekuje se da će ukupan uvoz kineske robe u narednih 10 godina premašiti 22 triliona američkih dolara. To ne samo da znači da će najveće potencijalno tržište na svetu doneti veći osećaj dobitka svetu, već će takođe još jednom pokazati da je Kina naporno radila na izgradnji zajednice sa zajedničkom budućnošću čovečanstva.


Vojne nekretnine - Impuls\nObjavljeno: Ponedjeljak, 17 Oktobar 2016 19:00\nPovodom sve češćih priča da u naš odbrambeni sistem treba vratiti obavezno služenje vojnog roka, valja obratiti pažnju na nedavni oglas Direkcije za imovinu Republike Srbije, koja nudi na prodaju velike vojne objekte u Beogradu, Irigu, Kraljevu, Nišu, Novom Sadu, Pančevu, Pirotu, Staroj Pazovi, Surdulici, Užicu, Čačku, Valjevu, Smederevskoj Palanci, Zaječaru i Vršcu.\nZapravo, većina tih objekata već je i ranije nuđena na prodaju, pa pošto se kupci nisu odazvali, sada se oni nude po sniženim cenama, a popust je zasad oko 25 odsto. Najverovatnije će cene tih objekata morati i dalje da idu naniže, reč je uglavnom o kasarnama koje su teoretski pogodne samo za javne institucije, kakvih i inače imamo previše. S tim da bi većina tih objekata morala biti temeljno rekonstruisana, što strahovito poskupljuje svaku takvu ideju.\nPre nego što objasnim zašto povezujem priču o “novom obaveznom vojnom roku” sa ovim oglasom o neuspešnoj prodaji “starih vojnih nekretnina”, istine radi moram spomenuti da je objavljeno da je Vojska Srbije dosadašnjom prodajom 80 vojnih kompleksa i objekata prihodovala oko 190 miliona evra. Zapravo, 15,7 miliona evra u novcu, a ostalo kroz oko 1.000 stanova kojima je “prebijana” transakcija i u koje su se uselile ili vojne izbeglice ili aktivna vojna lica. Inače, tih 80 vojnih nekretnina samo su deo od 445 vojnih objekata koji su u Ministarstvu odbrane 2006. godine proglašeni za višak i opredeljeni za prodaju. Spomenute sume jednostavno pokazuju da ta prodaja ide sporo i da će se država teško otarasiti ovog balasta. Em su cene nekretnina u Srbiji uglavnom u hroničnom padu, em je, kao što smo već napomenuli, njihova “prenamena” prilično skupa za svakog investitora.\nAko se vratimo na hipotetičku vezu vraćanja obaveznog vojnog roka sa balastom vojnih nekretnina, po mom sudu ona se nalazi u tome što već i sam broj starih vojnih nekretnina upućuje na zaključak da je militarizacija društva fantastično skup posao, te kad se u nju jednom krene – tu nema kraja troškovima. Još gore od toga je što je naša istorija pokazala da Srbija nije imala nikakvu posebnu “nacionalnu korist” od takve investicije, osim što je takvo ulaganje pratio “istorijski porast zabluda” o sopstvenoj snazi i veličini, što je plaćeno velikim ljudskim žrtvama.\nU stvari, ako patetiku ovakvih nužno skraćenih i karikiranih ocena smestimo u prizeman praktični kontekst, onda možemo postaviti, na primer, pitanje kakve je Srbija imala koristi od šest skupih vojnih aerodroma izgrađenih u Titovo vreme? Iste one koje danas, na primer, imaju BiH i Hrvatska od famoznog podzemnog aerodroma Željave kraj Bihaća, sa pet pista i smeštajem za 50 borbenih lovaca. Vidim na televiziji da je taj aerodrom još pod minama, da su piste uništene i da kroz njega prolazi međudržavna granica. Kod Crnogoraca je bar podzemni, vojni deo aerodroma u Podgorici iskorišćen kao podrum za vina “13. jula”.\nTV reporter koji je posetio Željavu danas kaže da je samo na podzemne aerodrome u SFRJ potrošeno oko 90 milijardi dolara, a gde su tek ostali troškovi “obaveznog vojnog roka” i “četvrte armije u Evropi”. JNA je, da se ne lažemo, u SFRJ imala ogromne povlastice, zajedno sa oficirskim korom i drugim osobljem. Od svega toga ostala je uglavnom samo žalosna sudbina većine oficira i vojnih uposlenika posle sloma JNA i SFRJ devedesetih godina prošlog veka, o čijim se neispunjenim imovinskim pravima u Srbiji i dalje vode sudski postupci.\nIma mišljenja da je situacija u našem regionu takva da Srbija ne sme sedeti skrštenih ruku dok se drugi navodno naoružavaju, udružuju u vojne saveze i spremaju za nove balkanske ratove. To mišljenje nije poduprto ozbiljnim argumentima i procenama i ono se zapravo liferuje iz krugova načelnih protivnika “evropskog puta Srbije”. Jer, kakav je to, na primer, argument kada jedan poslanik piše da moramo uvesti obavezan vojni rok da nam kapetani ne bi šišali travu po kasarnama? Na takvu argumentaciju ne vredi se ni osvrtati.\nKljučno je da Srbija ne bi smela da se zatrči u krupnije vojne investicije bez preke potrebe jer svaka takva investicija traži dugogodišnje finansijsko negovanje – a videli smo kuda je to odvelo SFRJ.\nLet iznad zapuštenog kompleksa Kupari (VIDEO)\nKo će i kako povećati plate vojnicima?


Veliki uspeh : Srbija napredovala na Svetskoj listi konkurentnosti\nSrbija je napredovala za pet mesta na rang listi Indeksa globalne konkurentnosti Svetskog ekonomskog foruma za 2018. godinu, zauzevši 65. mesto među 140 rangiranih zemalja. Prema zvaničnom izveštaju, Srbija ima ukupan skor od 60,9 poena, što je za 1,7 poena bolje u odnosu na prošlu godinu.\nPrema izveštaju objavljenom na zvaničnoj internet stranici Svetskog ekonomskog foruma , Srbija po analiziranim institucionalnim, političkim, ekonomskim i drugim indikatorima ima ukupan skor od 60,9 poena, što je za 1,7 poena bolje u odnosu na prošlu godinu.\nOd zemalja na prostoru bivše Jugoslavije najbolje je rangirana Slovenija na 35. mestu. Hrvatska je pala za dva mesta na 68. poziciju , dok se Crna Gora popela za "dve stepenice" na 71. mesto. Makedonija, koja prošle godine nije bila rangirana usled nedostupnih podataka, nalazi se ove godine na 84. poziciji na listi globalne konkurentnosti, a Bosna i Hercegovina je skliznula za jedno mesto na 91. poziciju.\nSrbija je napredovala za pet mesta na rang listi Indeksa globalne konkurentnosti Svetskog ekonomskog foruma za 2018. godinu, zauzevši 65. mesto među 140 rangiranih zemalja.\nSrbija na 48. mestu na "Duing biznis" listi\nBeogradske elektrane u projektima EU


Vodovod traži deset miliona KM za normalizaciju vodosnabdijevanja Sarajeva - Radio Sarajevo Forum\nVodovod traži deset miliona KM za normalizaciju vodosnabdijevanja Sarajeva\nsub sij 28, 2017 11:25 am\nSarajevski Vodovod saopćio je da je danas je održana vanredna sjednica Uprave i operativnog štaba, u cilju iznalaženja mogućnosti za prevazilaženje alarmantne situacije na terenu.\nSaopćeno je da su doneseni su sljedeći zaključci koji će biti u primjeni već od sutra (ponedjeljak)\n1. Uprava preduzeća KJKP VIK Sarajevo jednoglasno je donijela zaključak da traži od Vlade KS, a putem resornog Ministarstva, obezbjeđivanje 10 miliona KM sredstava u Budžetu KS za rekonstrukciju najurgentnijih i najugroženijih cjevovoda na kojem su detektovani veliki gubici i veliki broj kvarova, koji bi se realizovali tokom 2017. god., a sve u cilju normalizacije vodosnabdijevanja.\n2. Zadužuju se izvršni direktori da dodatnom preraspodjelom ljudskih resursa u svojim pogonima i sektorima obezbjede što veći broj stručnih ekipa za popravku kvarova u cilju privremene normalizacije dnevnog vodosnabdijevanja. Dostavljati dnevne izvještaje Direktoru preduzeća, koji će informaciju dalje proslijediti resornom ministarstvu o poduzetim aktivnostima i stanju vodosnabdijevanja Kantona Sarajevo\n3. Uprava preduzeća KJKP VIK Sarajevo će istrajati u svim svojim zaključcima, a sve u jednom cilju i interesu, a to je sistemsko rješavanje problema vodosnabdijevanja KS na opšte zadovoljstvo svih naših potrošača, saopćeno je.\n4- Zadužuje se izvršni direktor pogona Vodovod da obezbjedi dodatne prijedloge za poboljšanje tj. što efikasnije rješavanje problema kod potrošača, a sve u skladu sa Pravilnikom o Zaštiti na radu uposlenika Pogona Vodovod, saopćeno je iz KJKP Vodovod i Kanalizacija.\nRe: Vodovod traži deset miliona KM za normalizaciju vodosnabdijevanja Sarajeva\nuto sij 31, 2017 11:29 pm\na tolike pare uzimaju...\nuto tra 11, 2017 8:44 pm\nUskoro ljeto, uskoro redukcija vode....\nsub tra 22, 2017 3:41 pm\nPitam se da li ce ovaj problem ikada rijesiti ?


Ne treba strahovati od kontakta sa Kinezima\nNaši ljudi ne bi trebalo da se plaše Kineza koji rade u Srbiji, kao ni onih koji su se u našoj zemlji pojavili kao turisti jer su zdravstvene vlasti preduzele sve korake kako bi se predupredilo unošenje koronavirusa u državu. Kako za „Politiku” ističe profesor dr Branislav Tiodorović, epidemiolog iz Niša, nema mesta za paniku, ali ima za oprez, zbog čega stručnjaci koji se nalaze na graničnim prelazima moraju savesno da rade svoj posao. On naglašava da Srbija ima rizik da se smrtonosni virus proširi isto kao i druge države u svetu i da veruje da će zdravstveni stručnjaci u Kini zapravo obaviti najveći deo posla za čitav svet tako što će utvrditi sve karakteristike virusa.\nZabranjene posete pacijentima na VMA i u vojnim bolnicama\nU cilju sprečavanja nastanka i širenja respiratornih infekcija od ponedeljka 27. januara 2020. godine do daljeg zabranjene su posete pacijentima na bolničkom lečenju u svim vojnozdravstvenim ustanovama, saopštila je Vojnomedicinska akademija (VMA). Ova zabrana se odnosi na VMA, vojne bolnice u Nišu i Novom Sadu, kao i na Centar vojnomedicinskih ustanova u Beogradu.\nNajviši nivo pretnje po javno zdravlje u Pekingu - sutra se zatvaraju delovi Velikog kineskog zida, Zabranjeni grad bez turista\nPEKING - U Pekingu je danas proglašen najviši nivo pretnje po javno zdravlje zbog širenja koronavirusa, rekao je predsednik Zdravstvene komisije opštine Peking Li Haičao. Grad će preduzeti hitne mere radi kontrole širenja virusa, dodao je on, prenosi TAS S. Rojters navodi da su će neki delovi velikog Kineskog zida biti zatvoreni od sutra za posetioce kako bi se sprečilo širenje koronavirusa. Zatvoren je i Zabranjeni grad. Trenutno je u Pekingu 29 osoba inficirano virusom, a jedan pacijent je u ozbiljnom, ali stabilnom stanju. Peking je već zatvorio najveće kulturne institucije i otkazao sve javne dogadađaje povodom kineske Nove godine. Prema poslednjim podacima, od virusa je zaraženo 849 ljudi, najviše u grad Vuhan gde je epidemija izbila, a 26 osoba je preminulo.\n21.01.2020 u 12:57\nLončar: Nema mesta panici zbog koronavirusa iz Kine\nMinistar zdravlja Zlatibor Lončar izjavio je danas da u Srbiji nema mesta za paniku nakon što se u Kini pojavio novi koronavirus, koji se širi i na druge zemlje, ali da će kontrola na našim graničnim prelazima biti pojačana. On je naveo da je Ministarstvo zdravlja sve vreme na vezi sa Svetskom zdravstvenom organizacijom, ali da od te organizacije još nisu stigle nikakve bitnije preporuke, poput zabrane putovanja. Ipak, ministar je apelovao na sve koji žive u Srbiji da u ovom periodu, bez preke potrebe, ne idu u područja gde se pojavio koronavirus čiji su, ukazao je, simptomi povišena temperatura, malaksalost i otežano disanje. „Pošto već znamo da taj virus postoji, moraćemo posebno da obratimo pažnju jer ne želimo da nas iznenadi, da dođemo u situaciju da nismo preduzeli mere koje\n17.01.2020 u 10:57\nU Kini i druga osoba umrla od novog koronavirusa\nPeking - Novi oblik koronavirusa koji se pojavio u centralnom delu Kine odneo je i drugu žrtvu, saopštile su vlasti te zemlje, javlja agencija AP. Muškarac star 69 godina umro je u sredu u Vuhanu, gde je novi virus otkriven u decembru, saopštila je sinoć opštinska zdravstvena komisija tog grada. Kada je 31. decembra primljen u bolnicu, bolovao je od abnormalne bubrežne funkcije i imao teška oštećenja više organa i zapaljenje srčanog mišića, između ostalog. U saopštenju komisije nije precizirano da li je te tegobe imao od ranije ili su one posledica virusne upale pluća. U Vuhanu je do sada kod 41 osobe postavljena dijagnoza zagonetnog koronavirusa koji pripada istoj grupi kao SARS (teški akutni respiratorni sindrom) i MERS (bliskoistočni respiratorni sindrom). Prva žrtva virusa je\n13.01.2020 u 15:36\nU Tajlandu prvi slučaj „kineske upale pluća”\nŽeneva - Prvi slučaj „kineske pneumonije” koja pripada istoj porodici SARS-a (atipične virusne upale pluće), registrovan je u Tajlandu, saopštila je Svetska zdravstvena organizacija (SZO) i dodala da je oboleo putnik koji je bio u Kini, javlja AFP. „S obzirom na razvoj situacije, generalni direktor SZO Tedros Adhanom Gebrejesus će konsultovati članove Odbora za vanredne situacije i mogao bi u kratkom roku da zakaže sastanak tog odbora”, navela je organizacija. Jedna osoba je umrla u epidemiji pneumonije u centralnom delu Kine, saopštile su nedavno kineske vlasti. Nekoliko desetina osoba zaraženo je novim virusom sličnom SARS-u. U epidemiji SARS-a 2003. godine u Kini i drugim azijskim zemljama umrlo je oko 800 ljudi, prenosi Beta.


Republika / Oštra kazna zbog dolaska Delija u London uprkos zabrani!\nDetalj sa meča Totenhem - Crvena zvezda u Londonu\nCrvena zvezda zbog kazne koja joj je izrečena zbog rasizma nije imala pravo da vodi svoje navijače u London, ali je nekolicina ipak uspela da se nađe na tribinama velelepnog Totenhemovog stadiona, neretko su bili i glasniji od daleko brojnijih domaćih navijača.\nIpak, kaznu za to neće dobiti Crvena zvezda, kako su njeni navijači karte kupili u Londonu bez ikakve organizacije sa klubom, ali i bez znanja Totenhema.\nNavodno su karte dobili od članova fudbalskog kluba, koji su ih uredno kupili na blagajnama i potom ih preprodavali "Delijama".\nZbog toga, Totenhem je rešio da kazni pomenutih 48 članova sa zabranom na neodređeni period.\nPopović: Da se Borjan što pre oporavi, uigravam se za Totenhem\n"Delija" iz Vankuvera preleće 8.970 kilometara da bodri Zvezdu protiv Totenhema\nSrbija Sport Fudbal London Engleska Velika Britanija FK Crvena zvezda FK Totenhem Liga šampiona


Iskorak ka daljoj elektrifikaciji – Euromobil Magazin\nIskorak ka daljoj elektrifikaciji\nNa ženevskom salonu automobila, Audi će da se predstavi sa serijom Plug-In hibrida koji predstavljaju nastavak rada na delimičnoj ili potpunoj elektrifikaciji modela. Ovoga puta, na redu su A6, A7 Sport Back, A8 i Q5\nKoncept koji Audi primenjuje podrazumeva primenu snažnog elektro motora, baterija visokog kapaciteta (za Plug-In vozila) i novu strategiju prenosa snage. Samo na električnu energiju, novajlije mogu da pređu više od 40 km i to po novim WLTP normativima.\nZahvaljujući razičitim izlaznim snagama motora, vozač može da bira između komforne varijante i visokih performansi, u zavisnosti od verzija. U svim blagodetima savremenih tehnologija, kupci će moći da uživaju već tokom ove godine, kada se predviđa komercijalizacija novog serijala Audija. Plug-In hibridi će da se prepoznaju po oznaci TFSIe, dok će eTron ostati oznaka rezervisana isključivo za potpuno električna vozila.\nZa modele A serije, litijum-jonske baterije imaju 104 ćelije raspoređene u osam modula. Kapacitet je 14,1 kWh a nazivni napon 385 volti. Za Q5 pripremljena je baterija istog kapaciteta ali sa drugačijom strukturom ćelija. Toplotna pumpa koja koristi nergiju termičkog ciklusa baterija ima kapacitet do tri kilovata i opslužuje sistem za klimatizaciju vozila. Nemači proizvođač je korisnicima ponudio mogućnost izbora načina vožnja, koji podrazumeva tri moda: EV, Auto i Hold. Prvi je potpuno električni režim, predviđen prvenstveno za vožnju u urbanim sredinama. Auto mod koristi inteligentnu interakciju elekto i benzinskog motora u zavisnosti od potrebe i uslova, sve u cilju maksimalnog iskorišćenja energetskog potencijalna i što niže potrošnje. Hold mod podrazumeva upravljačka jedinica u vozilu kontroliše nivo napunjenosti baterije, po potrebi preusmerava određene količinu energije za njenu dopuni (benzinskim motor se koristi za pogon generatora), kako bi nivo energije u njima bio dovoljan za kasniju vožnju u gradu isključivo na struju. Vozač, takođe, može da bira između komforne, ekonomčne dinamične vožnje ili – pak – automatskog moda koji u svakom trenutku bira najadekvatniji režim. Poenta Plug-In hibrida je da se baterija, osim tokom vožnje, može dopunjavati i na klasičnom punjaču. Da bi se baterije Audija u potpunosti napunile na sistemu kapaciteta 7,2 kWh, potrebno je oko dva časa.\nU čast stogodišnjice inovativnih rešenja\nNajbrža verzija novog Peugeota 208 ima električni pogon!


Hotel Blue Dolphin - Grcka - Letovanje 2022\n40° 13' 40.4688" N, 23° 35' 4.3008" E\nHotel Blue Dolphin se nalazi na drugom prstu poluostrva Halkidiki - Sitonija, na 50m od plaže. Izgrađen u tradicionalnom grčkom stilu, ovaj hotel se sastoji od 15 bungalova. Izdvojen je od buke i samim tim idealan za prijatan porodični odmor. Šarolika hotelska bašta sa živopisnim bojama, stabla borova, svež vazduh i jarko sunce stvaraju osećaj opuštajuće i savršene atmosfere. Hotel ima veliki bazen sa barom, dečiji bazen, klub i igralište, restoran, lobi sa barom, Spa centar (uz doplatu - korišćenje jacuzzi-ja, hamama, saune, teretane, masaže), internet "corner" (uz doplatu), wi-fi Internet u javnim delovima hotela (besplatno), mini market, terene za tenis, košarku, mini golf, stoni tenis, parking... U hotelu se organizuje i animacija za decu i odrasle. Suncobrani i ležaljke oko bazena su uključeni u cenu, a na plaži se doplaćuju. Peškiri za bazen i plažu se iznajmljuju uz depozit. Sve sobe su lepo i moderno dizajnirane, imaju TWC, sef, telefon, krevetac (na upit), terasu, mali frižider, A/C, SAT TV.\nEco soba: oko 18m2, lošije pozicionirana soba (suteren, potkrovlje...) bez pogleda ili sa lošijim pogledom (zid, stepenište...)\nDeluxe soba: 28-30 m2, smeštena u novosagrađenoj dodatnoj zgradi sa prekrasnim pogledom na more, sa bračnim ili 2 standardna i pomoćnim ležajem, namenjena za 3 osobe.\nStandard soba: od 18-20m2, namenjena za 2-3 osobe (dva standardna ili bračni ležaj i pomoćni ležaj).\nSuperior soba: oko 30m2, namenjena za 2-3 osobe (dva standardna ili bračni ležaj i pomoćni ležaj).\nDeluxe family soba: oko 33-35m2, smešten u prizemlju sa pogledom na vrt, sastoji se iz kombinovane dnevne-spavaće sobe sa jednim bračnim i dva pomoćna ležaja i odvojenog kupatilo od WC-a.\nFamily soba: oko 30m2, nalazi se u prizemlju, namenjena za 2-4 osobe, sastoji se iz jedne kombinovano dnevne-spavaće sobe, sa dva standardna ležaja i sofom.\nSuite: oko 50m2, izgradjen 2015. godine na odličnoj lokaciji sa pogledom na more, sastoji se od spavaće sobe sa bračnim ležajem i dnevne sobe sa sofama, namenjena za 2-4 osobe.\nDeluxe suite: oko 55-60 m2, izuzetno prostran i luksuzan, smešten na prvom spratu, sa spektakularanim panoramskim pogledom na zaliv Toroneos, odvojeni dnevni boravak i veliki balkon s ležaljkama. Namenjen je za 2-4 osobe.\nGPS KOORDINATE: 40,227007, 23,583848


Povodom odluke Agencije u slučaju Pobrić\nNalazite se ovdje:Početna»Antikorupcijske politike»Povodom odluke Agencije u slučaju Pobrić\nAntikorupcijske politike, Saopštenja za medije 09/08/2016\nOdluka direktora Agencije za sprječavanje korupcije, Sretena Radonjića, da Patriciji Pobrić ne dodijeli status zviždača je dokaz njegove slijepe lojalnosti vladajućoj strukturi koji potpuno obesmišljava i Zakon i samo postojanje Agencije.\nOpšte je poznato da je gospođa Pobrić upozorila javnost da se državni novac zloupotrebljava u partijske svrhe i učinila dokaze javnim, a zatim je izgubila posao. Čak je i specijalno tužilaštvo procijenilo da postoje osnovane sumnje da je počinjeno krivično djelo sa elementima korupcije kada je naložilo hapšenje Nebojše Obradovića, direktora Direkcije za željeznički saobraćaj.\nMeđutim, direktor Agencije je odlučio da korupcije nema i da Pobrić nije zviždač jer je podatke dala poslaniku koji ih je javno iznio u Skupštini, umjesto da tu prijavu formalno podnese Agenciji.\nPozivanje Sretena Radonjića na proceduralne propuste, odnosno proglašavanje poslanika koji je saopštio problem zviždačem, je suprotno kako duhu Zakona, tako i članu 54 koji propisuje obavezu Agencije da pokrene postupak po službenoj dužnosti i na osnovu sopstvenih saznanja ne čekajući prijavu zviždača. Prema tom članu Radonjić je imao obavezu da zaštiti Patriciju Pobrić i da se zainteresuje za slučaj čim je iznešen u javnost, a ne da od samog početka čini sve što je u njegovoj moći da destimuliše bilo kog građanina da prijavi korupciju.\nPostupanje direktora Agencije u ovom slučaju je posebno zabrinjavajuće kada se ima u vidu činjenica da je Pobrić prijavila zloupotrebe vezane za potrošnju državnog budžeta, a da Agencija sada ima posebnu obavezu da spriječi zloupotrebu javnih fondova. Ovakva odluka Radonjića zato predstavlja poruku i svima onima koji bi prijavili izbornu korupciju da neće imati zaštitu Agencije.\nNa taj način Radonjić je očigledno pokazao slijepu lojalnost vladajućoj strukturi na čelu sa Đukanovićem koji se već javno obrušio na Pobrić, želeći da spriječi da drugi zviždači iznesu podatke o slučajevima korupcije i zloupotrebe državnih fondova.\nKao član Savjeta Agencije za sprječavanje korupcije tražiću da postupanje Radonjića u ovom slučaju bude predmet rasprave na sledećoj sjednici Savjeta, jer sam uvjerena da je prekršio zakonsku obavezu da zaštiti Patriciju Pobrić po službenoj dužnosti i ugrozio sprovođenje nadležnosti Agencije koje se odnose na sprječavanje zloupotrebe državnih fondova u predizbornom periodu.\nAgencija za sprečavanje korupcije Patricia Pobrić Sreten Radonjić\nPredhodni članakSuštinskih rezultata u borbi protiv korupcije nema\nSlijedeći članak ANB odbila da objavi putne naloge uprkos zakonskoj obavezi


Federalni parlament jednoglasno usvojio rezoluciju o BHRT-u - Top Vijesti\nZastupnički dom Parlamenta Federacije Bosne i Hercegovine jednoglasno je usvojio rezoluciju o Radioteleviziji Bosne i Hercegovine.\nPredstavnički dom Parlamenta Federacije Bosne i Hercegovine nalaže Poreskoj upravi Federacije Bosne i Hercegovine, dajući navedenoj instituciji smjernice za rad i postupanje u vezi pitanja ove Rezolucije, kako bi se osigurao neometan rad i pristup transakcijskim računima Radio-televiziji Bosne i Hercegovine. Ovu rezoluciju predložili su zastupnici Sanela Prašović Gadžo i Irfan Čengić.\n“Pozivamo Vijeće ministara Bosne i Hercegovine i Parlamentarnu skupštinu Bosne i Hercegovine da osiguraju dosljednu primjenu Zakona o Javnom radiotelevizijskom sistemu Bosne i Hercegovine (Službene novine Bosne i Hercegovine broj 78/2005, 35/2009, 32/2010, 51/2015 i 25/2016) na teritoriji cijele države Bosne i Hercegovine.\nPozivamo nosioce sudske vlasti da u što kraćem roku rješavaju sporove koji nastaju zbog neispunjavanja zakonskih odredbi Zakona o Javnom radiotelevizijskom sistemu Bosne i Hercegovine.\nPredstavnički dom Parlamenta Federacije Bosne i Hercegovine nalaže Poreskoj upravi Federacije Bosne i Hercegovine, dajući navedenoj instituciji smjernice za rad i postupanje u vezi pitanja ove Rezolucije, kako bi se osigurao neometan rad i pristup transakcijskim računima Radio-televiziji Bosne i Hercegovine, jer je navedeno od javnog interesa za građane Bosne i Hercegovine, sve do završetka sudskog spora sa Radio Televizijom Republike Srpske koja prikuplja taksu u Republici Srpskoj i u Brčko distriktu BiH, i koja od 2017. godine ne uplaćuje taksu BHRT-u u skladu sa zakonom, te sve dok Vijeće ministara Bosne i Hercegovine ne osigura dosljednu primjenu Zakona o Javnom radiotelevizijskom sistemu Bosne i Hercegovine na teritoriji cijele države Bosne i Hercegovine.\nPredstavnički dom Parlamenta Federacije Bosne i Hercegovine poziva Ured visokog predstavnika u Bosni i Hercegovini i međunarodnu zajednicu da ispunjavaju svoje obaveze iz Općeg okvirnog sporazuma za mir u Bosni i Hercegovini u dijelu koji se odnosi na sadržaj i ove Rezolucije, te da osiguraju programe podrške razvoja javnog Radio-televizijskog servisa Bosne i Hercegovine – BHRT.\nPozivamo zakonodavnu i izvršnu vlast entiteta Republika Srpska da provodi Zakon o javnom radio-televizijskom sistemu Bosne i Hercegovine, te da osigura da Radio-televizija Republike Srpske ispunjava svoje obaveze prema BHRT-u u skladu sa zakonom.\nZabrinuti za funkcionisanje BHRT-a i ispunjavanje osnovnih zadataka javnog servisa, a uvažavajući ustavne nadležnosti svih nivoa vlasti BiH i obaveze propisane zakonima koje je donijela Parlamentarna skupština BiH u ovoj oblasti i pozivajući se na međunarodne standarde i međunarodnim dokumentima zagarantovanu slobodu govora, objektivno, neovisno i istinito informisanje javnosti, iz BHRT- a ukazuju na činjenicu da je posebna zadaća proizvoditi i distribuirati programske sadržaje koji nemaju komercijalnu, nego visoku društvenu vrijednost”, navodi se.\nRadnici BHRT-a danima apeliraju kroz javnost kako je potrebno riješiti probleme koje BHRT ima i koji mu otežavaju normalno funkcioniranje podsjećajući kako je stabilan državni javni servis jedan od 14 prioriteta koje je pred Bosnu i Hercegovinu stavila Europska unija kao uvjet za pristupne pregovore našoj zemlji.\nMjesec mart je na isteku, a ako plaće uskoro ne budu isplaćene, funkcioniranje javnog servisa bit će krajnje upitno, a možda i nemoguće s obzirom na to da djelatnici BHRT-a gotovo dva mjeseca nisu primili plaću.\nTagsbhrt bih osiguranje parlament fbih Predstavnički dom rezolucija takmicenje


Interaktivna budućnost televizora - Domino Magazin\nNaslovna Zabava & Igre Interaktivna budućnost televizora\nKada su se, krajem dvadesetih i početkom tridesetih godina prošlog veka, pojavili prvi komercijalni televizori, malo ko je mogao da pretpostavi da će razvoj ove revolucionarne spravice, pored vizuelnog, imati i multimedijalni karakter. Televizori su vremenom postali sastavni deo većine domaćinstva na svetu, ali će se tek u 21. veku spoznati njihov pun potencijal i multifunkcionalnost. Danas, posredstvom pametnih tehnologija i rapidnom digitalizacijom, sve češće koristimo televizore da, pored gledanja zabavnog i informativnog sadržaja, slušamo radio, igramo video igrice ili surfujemo internetom. Osim ovih, sada već bazičnih mogućnosti, sve je više personalizovanih aplikacija i platformi koje omogućavaju potpuno drugačije, interaktivno TV iskustvo.\nKompanija LG, sinonim za vrhunske televizore i pionir OLED tehnologije, koja je postala dominanta u kvalitetu prikaza, prednjači u ponudi dodatnih TV funkcija i sadržaja koji korisnicima mogu značajno da unaprede kvalitet života. Na sajmu tehnike CES 2022 u Las Vegasu prikazani su novi OLED modeli različitih veličina, predvođeni serijama C2 i G2 koji, osim impresivnih vizuelnih i audio mogućnosti, nude i potpuno nove interaktivne usluge preko unapređene webOS platforme. Najveća prednost je u tome što ne morate da brinete da li će vas oči boleti ukoliko duže gledate u ekran, jer su OLED televizori prvi na svetu sa Eyesafe® sertifikatom, međunarodne agencije TUV Rheinland (TUV) i Underwriter Laboratorija (UL) kao televizori sa niskom emisijom plave svetlosti, bez treperenja i presijavanja slike.\n1. LG Fitness\nUmesto malobrojnih programa koji, uglavnom, puštaju fitnes sadržaje u jutarnjim časovima, zašto vaš televizor ne bi bio prozor u fitnes centar u kome možete da zakažete termin koji vama odgovara i vežbate u udobnosti svog doma? Slično pitanje su sebi postavili i LG eksperti kada su radili na prvoj platformi za vežbanje – LG Fitness, koja će omogućiti korisnicima da odaberu različite kategorije i tempo vežbanja, dizajnirani po njihovim preferencama, uz mogućnost da prate napredak po danima, nedeljama i mesecima.\nOvo je zdravstvena usluga koja korisnicima omogućava da budu u direktnoj komunikaciji sa starijim licima i pruže im zdravstvenu ili drugu vrstu podrške. Na ovaj način, TV ekrani postaju alatke za video pozive, a zahvaljujući intuitivnom interfejsu, veoma se lako uspostavi direktna veza, čak i ako starija lica nemaju nikakvo tehničko predznanje. Nekoliko online zdravstvenih ustanova već priključeno i spremno da pruži korisne informacije i pomoć u različitim medicinskim oblastima, a očekuje se da će u narednim godinama ova usluga imati masovnu ekspanziju i u drugim oblastima, poput psihološkog savetovanja ili čak učenja za stare.\n3. 1M HomeDance\nZa prave ljubitelje dobre muzike i ritma, nova usluga pruža niz zanimljivih tutorijala koji će korisnicima pomoći da usavrše pokrete i igračke rutine svojih muzičkih idola. Za sada su u ponudi samo izvođači korejske pop muzike (K-Pop), ali se očekuje da će uskoro biti dostupni i drugi muzički žanrovi.\nAko volite koncerte, sportske događaje i druge masovne manifestacije, ali hoćete da izbegnete gužvu, LiveNow je prava platforma za vas, a dostupna je i u Srbiji! Sada možete uživo i interaktivno da pratite muzičke i sportske događaje iz udobnosti vašeg doma, sami, sa porodicom ili prijateljima. Ovo je posebno pogodno za događaje koji se nalaze u dalekim zemljama gde inače ne biste mogli da putujete. Kako vreme bude prolazilo, tako će i izbor manifestacija biti sve veći.\nKako je OLED tehnologija postala masovnija zbog superiornog prikaza, ne samo na televizorima nego i na drugim ekranima poput mobilnih telefona ili monitora, možemo očekivati da da će nove platforme kompanije LG zaživeti i na drugim pametnim TV modelima. Jedno je sigurno, budućnost televizora pripada interaktivnim sadržajima u kojima će korisnici biti aktivni učesnici, umesto da, kao do sada, budu samo pasivni posmatrači.\nPrethodni članakXiaomi predstavila Redmi Note 11 seriju u Srbiji\nSledeći članakGucci za proleće, leto 2022 – Genijalna kampanja


Turistička organizacija Negotina: Budite promoteri Negotina i Кrajine - Društvo - Dnevni list Danas\nPočetna » Društvo » Turistička organizacija Negotina: Budite promoteri Negotina i Кrajine\nTuristička organizacija Negotina: Budite promoteri Negotina i Кrajine\nJelena Bujdić Krečković10.07.2021. 14:48\nFoto: Turistička organizacija opštine Negotin\nPolazeći od ideje da Negotinci, bilo da žive u Negotinu ili su van njega zbog školovanja i posla, mogu da budu najbolji promoteri svog kraja, u Turističkoj organizaciji opštine Negotin spojili su lepo i korisno.\nU julu i avgustu će u okviru tradicoinalnog „Negotinskog leta“ svake nedelje, organizovati izlete za sve zainteresovane do atraktivnih turističkih destinacija u negotinskoj opštini.\nStartuju sutra, izletom do Mokranjskih stena i Rogljevačkih pivnica, saznaje Danas od direktora Turističke organizacije opštine Negotin, Dušana Petrovića.\n„S obzirom na to da su u vreme letnjeg raspusta i godišnjih odmora u Negotinu srednjoškolci i studenti, kao i Negotinci koji žive i rade na strani, to je šansa da i oni obiđu i vide te turističke lokacije i praktično kasnije kada se vrate u mesta u kojima se školuju, rade i žive, budu ambasadori i prezentuju potencijale koje Negotin ima i sutradan dovedu svoje prijatelje i goste. Na ovaj način pokazaćemo da se radi i da se stvari menjaju na bolje. Za prvi izlet, kako bi bio sadržajniji, odabrali smo jednu prirodnu atrakciju – Mokranjske stene i turističku – Rogljevačke pivnice“, ispričao nam je Dušan Petrović.\nZa zainteresovane je obezbeđen besplatan autobuski prevoz, u pratnji je turistički vodič koji raspolaže svim potrebnim informacijama i zanimljivim pričama, a do 22. avgusta za kada je planiran poslednji izlet u okviru “Negotinskog leta” planirani su obilasci Rajačkih pivnica, arheološkog lokaliteta Vrelo Šarkamen, kamenih mostova u Vratni i tunelske pećine Zamna.\n„U saradnji sa meštanima na lokacijama koje se obilaze, seoskim turističkim domaćinstvima, vinarijama, mesnim zajednicama organizujemo ove izlete. U svakom mestu koje se obilazi biće postavljeni štandovi sa domaćim proizvodima. Na ovaj način učesnici izleta upoznaće bolje negotinski kraj i njegove turističke atrakcije, provešće jedan lep dan. Verujemo da će svoje dobre utiske kasnije podeliti sa drugima, prezentujući i promovišući svoj kraj na najbolji mogući način“, kaže direktor Turističke organizacije opštine Negotin za Danas.\nTokom “Negotinskog leta” TOON će zajedno sa Planinarskim savezom Timočkog regiona i Sportskim savezom opštine Negotin narednog vikenda organizovati regionalnu akciju “Susret mladih planinara na Deli Jovanu”, potom će na obali Dunava u Kusjaku uslediti tradicionalno druženje “Dunav je moje more”, da bi prve nedelje avgusta bio organizovan Sajam suvenira i starih zanata.\nU pripremu i organizaciju “Negotinskog leta” kulturno-zabavne manifestacije, osim opštinske turističke organizacije, uključene su i negotinske ustanove kulture, kao i udruženja čije je projekte podržala lokalna samouprava.\nDo 28. avgusta, kada se manifestacija završava, biće izvedeno 28 različitih programa za sve uzraste i generacije.\ndomaći turizamNegotinsko letoturistiTurizamNegotin\nDruštvo • danas 13:27\nŽeleznička stanica Topčider prestaje sa radom od 1. oktobra\nReakcije • danas 13:26\nŽeleznička stanica Topčider prestaće sa radom od 1. oktobra, a vozovi za Bar i Niš polaziće iz stanice Beograd Centar, saopštilo je danas preduzeće "Srbija voz".\nPristup informacijama od javnog značaja i pravo građana da...


NOVA PETARDA PARTIZANA: Upisao se i Bajbek, peti gol je bio delo Uroševića (VIDEO) | Novosti.RS\nNakon sjajnog gola Nenada Sevića pala su još dva pogotka. Navijači crno-belih mogu da budu zadovoljni što je Žan-Kristof Bajbek uspeo da se upiše u strelce. Šutirao je iskosa sa desne strane i matirao je Čupića.\nKonačnih 5:1 je u 83. minutu postigao levi bek Slobodan Urošević. Koji je odlično šutirao sa 16 metara i lopta se od dve stative odbila u gol.\nNJemu je ovo bio drugi gol u sezoni, prethodno je pogodio u pobedi protiv Javora u Ivanjici sa 1:0.\nFK Partizan fudbal FK Zlatibor Slobodan Urošević Žan Kristof Bajbek


pink.rs | Roditelji dece nasilnika mogu biti kažnjeni i sa 100.000 dinara!\nRoditelji dece nasilnika mogu biti kažnjeni i sa 100.000 dinara!\nŠkola ima obavezu da u roku od dva dana od saznanja za nasilje pokrene vaspitno-disciplinski postupak i da ga vodi, upozorava Milja Krivokuća iz Grupe za zaštitu od nasilja i diskriminacije Ministarstva prosvete.\nU konkretnom slučaju vršnjačkog nasilja u Aranđelovcu, treba da se sprovede vaspitno-disciplinski postupak protiv učenika, rekla je Krivokuća i objasnila da taj postupak podrazumeva ne samo utvrđivanje činjenica, već jasno definisanje vaspitnog rada za period od 30 dana, kada se i okončava vaspitno-disciplinski postupak.\nTaj postupak, prema njenim rečima, definiše šta radi škola, odeljenski starešina, nastavnici, stručni saradnici, na koji način se roditelji i ostale institucije uključuju, ali podrazumeva i podršku drugih sistema za socijalni rad, a nakon toga, gleda se da li su date mere dale rezultat ili ne i u skladu sa tim se izriče vaspitno-disciplinska mera koja je predviđena zakonom.\nA da li će roditelji nasilne dece u Aranđelovcu, prema novom Zakonu o osnovama sistema obrazovanja i vaspitanja, biti kažnjeni između 30.000 i 100.000 dinara, Krivokuća kaže zavisi:\n- Što se tiče tih kaznenih mera, nama je akcenat na vaspitnom radu, a ako bude bilo nužno onda se sprovode i te restriktivnije mere - rekla je Krivokuća i dodala da ponašanje roditelja zavisi od slučaja do slučaja.\n- Činjenica je da svaki roditelj voli svoje dete i da mu je njegov interes na prvom mestu, ali to ne znači da na pravi način pristupa problemu što je i razumljivo, jer ni samim roditeljima nije lako ukoliko njihova deca trpe nasilje, ili ga vrše pa imamo najrazličitije primere od toga da ne razgovaraju otvoreno sa detetom koje je žrtva ili da pokušavaju da pronađu opravdanje za dete koje vrši nasilje - kaže Krivokuća.\nRepublička prosvetna inspekcija, predstavnici školske uprave Kragujevac i predstavnici grupe za zaštitu od nasilja juče su posetili Tehničku školu "Mileta Nikolić", kaže Krivokuća i dodaje da su tamo prikupljene sve potrebne informacije o konkretnom slučaju, obavljeni razgovori sa direktorom, stručnim licima i timom za zaštitu od nasilja, kako bi se ispitalo šta je škola preduzela, ali i dale neke konkretne mere i predlozi oko daljeg procesa.\nTakođe, kaže da je i održan sastanak sa direktorima i stručnim saradnicima svih osnovnih i sredninjih škola u Aranđelovcu, radi razmene informacija i unapređivanja rada na zaštiti od nasilja. "Ako govorimo o zakonskoj osnovi, škole treba da pristupaju u skladu sa novim Zakonom o osnovama sistema obrazovanja i vaspitanja, a takođe imaju Pravilnik o primeni protokola za zaštitu od nasilja, zlostavljanja i zanemarivanja", rekla je Krivokuća.\nSmatra da je nasilje generalno bolest društva, a da je vršnjačko nasilje specifično vršnjačkom kontekstu i kada se govori o obrazovnom sistemu, pored podrške svih drugih sistema, naglašava da je jako važno raditi na razvijanju empatije, veština komunikacije, tolerancije, konstruktivnog rešavanja konflikta.\n- Lek je u delovanju svih sistema, u koordinisanoj akciji, jer, obrazovanje može da pruži jedan vid podrške, ali nekada je zaista neophodno da se uključe i zdravstveni, socijalni sistemi, policija i tužilaštvo. Škola ne može da se posmatra izolovano, to je prilično kompleksno - smatra Krivokuća.


Predsednik Izvršnog odbora SNS-a Darko Glišić izjavio je večeras da je ta stranka bez ikakve dileme pobednik izbora u Šapcu.\nGlišić je na osnovu obrađenih 22 od 27 biračkih mesta na kojima su ponovljeni lokalni izbori kazao da su trendovi takvi da će u odnosu na izbore koji su održani 21. juna SNS dobiti 500 glasova više, a lista "Šabac je naš" odlazećeg gradonačlenika Nebojše Zelenovića oko 1.000 manje.\nOn je dodao da su uslovi bili takvi da nisu dostojni bilo kakvih izbora, kao i da su se pravila menjala, te da su vršeni pritisci na njihove članove.\nPrema Glišićevim rečima, SNS je na 22 biračka mesta osvojila 21. juna 46,2 odsto glasova, a sada 52 odsto, dok je Zelenovićeva lista tada imala 28,85 odsto, a sada ima 26,5 odsto.\nTrendvoi su takvi da će SNS sačuvati svojih 37 mandata, možda osvoji jedan ili dva više. Nema dileme SNS je pobednik ovih izbora, poručio je Glišić.\nOčekuje da, kako kaže, njihova Gradska izborna komisija, iako je pronađen izborni materijal u autu Nebojše Zelenovića, poništiti glasanje na svih 27 biračkih mesta, kao što su poništli sa svih 100 u junu, ali je poručio da će koliko god puta da SNS ide na izbore, sve ubedljivije pobeđivati.


Ađijus u Savetu bezbednosti UN o Radeti i Jojiću - Društvo - Dnevni list Danas\nPočetna » Društvo » Ađijus u Savetu bezbednosti UN o Radeti i Jojiću\nAđijus u Savetu bezbednosti UN o Radeti i Jojiću\nPredsednik haškog Međunarodnog mehanizma sudova za ratne zločine Karmen Ađijus izjavio je danas na sednici Saveta bezbednosti Ujedinjenih nacija da je svet 1994. i 1995. godine bio svedok genocida u Ruandi i Srebrenici.\n1Piše: FoNet 17. jula 2019. 21.35 Izmenjeno: 21.36\nAđijus Foto: Beta/AP/UN/Mark Garten\nAđijus je rekao da je Savet bezbednosti UN ovlastio Haški tribunal da sudi odgovornima za ratne zločine i da to treba da nastave da rade nacionalna pravosuđa, a ne političari.\nPravda ima mnogo neprijatelja, koji žele da zločini počinjeni širom sveta ostanu nekažnjeni, izjavio je Ađijus.\nPrema njegovim rečima, od Beograda je zatraženo da Hagu vrati slučajeve članova Srpske radikalne stranke Vjerice Radete i Petra Jojića, koji su optuženi za nepoštovanje suda, odnosno zastrašivanje svedoka.\nAđijus je naveo da je Srbiji upućen zahtev da to učini bez odlaganja, ali da je Beograd uložio žalbu.\nGovoreći o žalbi bivšeg komandanta Vojske Republike Srpske Ratka Mladića, osuđenog zbog genocida na doživotnu robiju, i suđenja nekadašnjim rukovodiocima Resora državne bezbednosti Srbije Jovici Stanišiću i Franku Simatoviću, optuženim za ratne zločine u Hrvatskoj i Bosni i Hercegovi, Ađijus je naveo da se presude očekuju sledeće godine.\nKarmen Ađijus, Ratni zločini, Srebrenica, Vjerica RadetaNjujork\nSlavoljub Denić kaže:\n18. jula 2019. u 11.32\nVevericu Radetu hitno u Hag što bi narod bio njen talac ničim nije zaslužila


DS: Nebojša Stefanović odvaja Vojvodinu od Srbije | Autonomija\nDS: Nebojša Stefanović odvaja Vojvodinu od Srbije\n"Postojanje pokrajinske policije doprinosilo znatno većoj bezbednosti nego što je danas"\nPokrajinski odbor Demokratske stranke (DS) optužio je danas ministra policije Nebojšu Stefanovića da izjavom da “nikakve vojvođanske policije nikada neće biti” odvaja Vojvodinu od Srbije.\n“Odakle ministru Stefanoviću pravo da na ovaj način deli Vojvodinu od Srbije, tvrdeći da vojvođanska policija nije i srpska policija? Kakvu poruku šalje takvim strahom i takvim odijumom prema svemu što ima predznak vojvođanskog?”, naveo je DS u saopštenju za javnost.\nTa stranka je dodala da je Stefanović takvu izjavu dao, iako mu je prethodno bilo objašnjeno da se radi o zahtevu za osnivanje organizacione jedinice za Vojvodinu u okviru decentralizacije sistema javne bezbednosti Srbije, kroz osnivanje regionalnih policijskih uprava.\n“Činjenica da se ovakav zahtev postavlja zbog pozitivnih iskustava iz prošlosti, kada je postojanje pokrajinske policije doprinosilo znatno većoj bezbednosti nego što je danas, njemu ne znači ništa, jer je animozitet prema svemu što je vojvođansko jači od svega”, ocenjuje se u saopštenju.\nDS je optužio Stefanovića da u svakom svom obraćanju mnogo više deluje kao funkcioner Srpske napredne stranke (SNS) nego kao ministar unutrašnjih poslova.\nOcenili su da je Stefanovićevo ponašanje u skladu sa delovanjem poslanika SNS-a, koji su glasali za ukidanje nadležnosti Pokrajine, za gašenje Elektrovojvodine, za Zakon o poljoprivrednom zemljištu, protiv mogućnosti da mladi u Vojvodini polažu prijemne ispite na maternjem jeziku.\n“To najbolje govori zašto SNS još uvek nema program za Vojvodinu i kakvu Vojvodinu zapravo ta stranka želi”, piše u saopštenju.


Polisa privatnosti za BosanskeHistorije.com\nBosanskeHistorije.com poštuje i čuva privatnost svojih korisnika i nikada neće trgovati podacima o korisnicima (e-mail adresa, ime i slično). Ove podatke jedino možemo iskoristiti za slanje e-mail poruka ili obavještenja o radu sajta. Svi prikupljeni podaci o vrstama korisnika (geo lokacija, browser, itd.) biće korišćeni isključivo u analitičke svrhe kako bi poboljšali kvalitet našeg servisa i bolje plasirali reklame.\nBosanskeHistorije.com koristi cookies (kolačiće) da bi Vaš boravak na sajtu učinili boljim. To su mali tekstualni fajlovi smješteni u memoriji Vašeg pretraživača (browser-a) koji se automatski kreiraju pri prvoj posjeti sajtu. Oni u suštini pamte Vaše ponašanje na sajtu i omogućavaju nama da Vam prikažemo reklame koje su bliže Vašim interesima i spriječavaju prikazivanje istih i nerelevantnih reklama korisnicima. Kolačići ne mogu biti iskorišćeni za ličnu identifikaciju korisnika, smješteni su u Vašem kompjuteru i mogu se obrisati bilo kada kroz opcije Vašeg pretraživača (browser-a). Također, možete isključiti opciju korišćenja kolačića na internetu.\nZa sva dodatna pitanja možete nas kontaktirati preko naše Kontakt stranice.


Predsjednik OO Ujedinjene Srpske oštetio firmu za 90.000 KM - Istinito.com - Ne budi ovca!\nPočetna > BIH > Hronika > Predsjednik OO Ujedinjene Srpske oštetio firmu za 90.000 KM\nPredsjednik OO Ujedinjene Srpske oštetio firmu za 90.000 KM\n11. Oktobra 2019. Istinito593Leave a Comment on Predsjednik OO Ujedinjene Srpske oštetio firmu za 90.000 KM\nPredsjednik Opštinskog odbora Ujedinjene Srpske u Kotor Varošu Nenad Milisavić uhapšen je na području tog grada zbog sumnje da je pronevjerama oštetio preduzeće “Sim Tehnik” za 90.000 maraka, saznaje Srpskainfo.\nMilisavića policija terete da je u periodu od decembra prošle, do avgusta ove godine, obavljajući poslove referenta za nabavku, naručivao materijal za potrebe preduzeća, preuzima ga izvan kruga firme, a zatim ga neovlašćeno prodavao drugim pravnim licima.\nPortparol PU Banajluka Marija Markanović je rekla da je navedenim okolnostima upoznato i Okružno javno tužilaštvo Banjaluka.\nTagged hapšenje istinito kotor varos pronevjera ujedinjena srpska\nRezidencija Vlade RS u sred Kozare se grije na dizel\nPokušao krijumčariti Pakistance u gepeku


PODGORICA: Miomir Mugoša ODBIO ponudu da bude gradonačelnik! – Volim Podgoricu\nHome / PG INFO / Aktuelno / PODGORICA: Miomir Mugoša ODBIO ponudu da bude gradonačelnik!\nPODGORICA: Miomir Mugoša ODBIO ponudu da bude gradonačelnik!\nFunkcioner DPS-a i direktor Poreske uprave Miomir M.Mugoša odbio je ponudu da bude gradonačelnik Podgorice, saopšteno je „Danu” u vrhu vladajuće stranke. Kako nam je rečeno, Mugoša je o tome informisao i predsjednika partije Mila Đukanovića.\nIako se spekulisalo da bi Miomir M.Mugoša mogao da bude novi gradonačelnik, do toga nije došlo i on će ostati na čelu Poreske uprave Crne Gore.\nPrema saznanjima „Dana”, procedura izbora predsjednika parlamenta i konstituisanja nove lokalne vlasti u Podgorici biće pokrenuta početkom jula.\nDPS je na izborima 27.maja ostvario pobjedu, a o formiranju postizborne koalicije mogao bi da razgovora i sa Socijaldemokratama, koje su nastupile samostalno.\nPredsjedništvo DPS-a je na nedavno održanoj sjednici pokrenulo proces konstituisanja vlasti u opštinama u kojima su krajem maja održani lokalni izbori, ali još nijesu određena konkretna kadrovskih rješenja i imena budućih gradonačelnika i predsjednika parlamenata. Sagovornik „Dana” iz vrha DPS-a rekao je da to zasad nije ni realno, jer su 11.juna objavljeni konačni rezultati lokalnih izbora u Podgorici. Kako je saopšteno iz DPS-a, zakonski rok za izbor vlasti je tri mjeseca – dva za predsjednika skupštine i jedan za gradonačelnika. Samo je pokrenuta procedura, koja uključuje i razgovore sa potencijalnim koalicionim paretnerima u opštinama u kojima ta partija može da konstituiše vlast.\nPredsjedništvo DPS-a je ocijenilo da Crna Gora sada ulazi u novu fazu demokratskog i ekonomskog razvoja, koja će omogućiti bolje rezultate na stvaranju uslova za veći kvalitet života svih građana. Naglašena je otvorenost DPS-a za saradnju sa svim političkim snagama koje pokažu državnu odgovornost i koje su spremne da sve svoje potencijale stave u funkciju društvenog, infrastrukturnog i privrednog razvoja Crne Gore i lokalnih zajednica.\n– S tim u vezi, predsjedništvo je iskazalo očekivanje za što skorije konstituisanje lokalnih skupština i izvršnih vlasti u opštinama u kojima je DPS ostvario pobjede, kako bi se što prije započelo sa realizacijom zahtijevnih izbornih programa koji su dobili podršku građana.\nU isto vrijeme, predsjedništvo je uputilo zahvalnost svim aktivistima i volonterima Demokratske partije socijalista na izuzetnom doprinosu postignutim rezultatima, zatim građanima koji su poklonili povjerenje ovoj politici, ali i svima drugima koji su učešćem u izbornom procesu doprinijeli demokratskom sazrijevanju naše društvene zajednice – saopšteno je nakon sjednice predsjedništva DPS-a.\nKako je navedeno u tom saopštenju, na sjednici su analizirani rezultati sa predsjedničkih i lokalnih izbora i konstatovano je da oni potvrđuju nadmoć izbornih programa DPS-a, povjerenje koje građani ukazuju ukupnoj politici partije, superiornost vršilaca najviših državnih i lokalnih funkcija, kao i ukupan odnos crnogorske javnosti prema dosadašnjim rezultatima državne politike koju dominantno kreira DPS.\nMigu nude ambasadorsko mjesto?\nDosadašnji gradonačelnik Podgorice Slavoljub Migo Stijepović mogao bi da bude novi ambasador Crne Gore u Skoplju, prenio je portal CdM. Prema tvrdnjama izvora tog portala, njemu je već ponuđeno to mjesto. Iz DPS-a se juče nijesu oglašavali povodom ove informacije. Prema izvoru CdM-a, nosilac liste DPS-a u Podgorici na poslednjim lokalnim izborima Ivan Vuković mogao bi biti imenovan za jednog od savjetnika predsjednika države Mila Đukanovića, pa je otvoreno pitanje ko će biti novi gradonačelnik glavnog grada.